Kurs i obuka za CorelDraw, Škola za CorelDraw\nKurs i obuka za CorelDraw\nCORELDRAW - Audio verzija\nProgram koji spada u red onih koji se smatraju idealnim izborom za sve osobe koje žele da nauče da potpuno samostalno koriste različite alate, prvenstveno namenjene izradi crteža, odnosno grafike i na taj način se osposobe za izradu zanimljivih čestitki za rođendane, vizit karti, brošura i sličnih materijala nosi naziv CorelDraw. A ono po čemu je korišćenje ovog programa posebno jeste što on uopšte nije težak za savladavanje, a zapravo je izuzetno bogat različitim alatima, te se od kandidata koji su zainteresovani da nauče da ga koriste zahteva samo osnovno poznavanje rada na računaru.\nZapravo, da bi se pohađala obuka i kurs za CorelDraw, u okviru Akademije Oxford nije neophodno imati nikakvo predznanje rada u pomenutom programu. Ova obuka se organizuje kao grupna i individualna i to na brojnim lokacijama u našoj zemlji, to jest u svakom gradu u kome se nalaze poslovnice pomenute institucije.\nSvi koji su zainteresovani imaju mogućnost da prijavljivanje za pohađanje ove obuke izvrše lično u svakoj od poslovnica i to tokom cele godine. A u slučaju da im ovaj način prijavljivanja iz ma kog razloga ne bude odgovarao, dopušteno im je i da kontakt sa odabranom poslovnicom Akademije Oxford izvrše putem telefona, odnosno da na mejl adresu koja je navedena na zvaničnom web sajtu pošalju sve podatke za prijavu.\nŠto se tiče profesora, oni najpre imaju zahtevane kvalifikacije, koje su naravno na visokom nivou, a uz to su i istekli višegodišnje iskustvo u radu sa pomenutim programom, čime se svrstavaju u red najboljih predavača, budući da će nastojati da za vreme trajanja ove obuke polaznicima prenesu sva neophodna znanja, što će im i omogućiti da po završetku kursa samostalno da rade u pomenutom programu.\nKurs i obuka za CorelDraw se odvija u skladu sa pravilima grupne, odnosno individualne nastave i svi kandidati se odlučuju prilikom prijavljivanja za vrstu kursa koji žele da pohađaju. A oni kandidati koji se budu odlučili za rad u grupama, treba da znaju da Akademija Oxford neprekidno nastoji da održi visok kvalitet nastave, tako da se uvek radi o manjim grupama, gde postoji najviše osmoro polaznika, a najmanje može da ih bude troje. Isto tako, u ovom slučaju su termini kada se nastava održava tačno određeni, ali isto tako i dinamika održavanja nastave, odnosno njeno trajanje. Kada je u pitanju individualna obuka i kurs za CorelDraw, polaznici treba da se direktno sa svojim profesorom, odnosno sa koordinatorom za nastavu u toj poslovnici dogovore oko dinamike održavanja nastave i njenih termina, jer je u ovom slučaju samo trajanje obuke jasno definisano.\nŠta obuhvata kurs i obuka za CorelDraw?\nSvaki kandidat koji poseduje osnovno poznavanje rada na računaru može da pohađa ovu vrstu obuke, koja na samom početku svim polaznicima predstavlja najpre osnovne karakteristike programa CorelDraw. Tu će se polaznici upoznati najpre sa opcijama kontrole koje nudi ovaj program, odnosno sa različitim menijima. Predavači im potom predstavljaju i različite opcije alata koje su ponuđene, a poseban fokus je stavljen na Zoom i Hand alate. Takođe će da ih upoznaju i sa opcijama koje nudi CorelDraw help, a tom prilikom će da savladaju i različite stručne termine koji se primenjuju.\nKurs i obuka za CorelDraw potom se fokusiraju na samo pokretanje ovog programa, te na otvaranje novog dokumenta. Polaznici će da nauče i na koji način se vrši uvoz grafičkih objekata i tekstualnih sadržaja, a zatim sledi savladavanje onih operacija koje su potrebne kako za snimanje izrađenog dokumenta, tako i za pripremu njegove rezervne kopije.\nProfesori će uputiti polaznike ovog kursa i na pravilan način za izvoz konkretnog dokumenta u druge programe. Uzevši u obzir da je obuka i kurs za CorelDraw osmišljena kao kombinacija teorijskog i praktičnog dela, to znači da će svi kandidati već tokom nastave zaista i da nauče kako se izrađuje novi dokument prema navedenim zahtevima.\nPosle svega ovoga, predavači će ih upoznati sa načinima crtanja nekih jednostavnijih, a obično osnovnih oblika kao što su kvadrati i pravougaonici, odnosno krugovi i elipse, te će u ovom delu naučiti i na koji način se radi sa tim objektima, a u smislu da će saznati kako se vrši selektovanje i pomeranje konkretnog objekta, a zatim i njegovo prilagođavanje. odnosno brisanje.\nTokom trajanja ove obuke polaznici će da nauče i da rade sa mnogim oblicima koji se smatraju složenim, kao što su na primer spirale, zvezde, mreže ili različiti objekti sa mnogo uglova. A uz to će da nauče i da rade sa takozvanim prevojnim tačkama, a naučiće i kako se izrađuju različite vrste pravih, odnosno krivih linija. U ovom delu će savladati sva znanja vezana za pravilno podešavanje svih onih parametara koji utiču na izgled konkretne linije, te će naučiti i kako se izrađuju specijalne kaligrafske linije, odnosno na koji način treba izvršiti presecanje određenih objekata.\nPolaznici će se upoznati i sa primenom različitih alata za brisanje, a potom sledi upoznavanje sa opcijama podešavanja dokumenata i stranica. A pod tim se podrazumeva da će naučiti na koji način se podešava orjentacija stranice, kao i njena veličina, ali i kako treba podesiti adekvatno pozadinu za konkretni dokument. Posle toga uče i kako se kreće po određenom dokumentu, odnosno na koji način treba dodati određenu stranicu ili je obrisati.\nDa bi kurs i obuka za CorelDraw bila potpuna, polaznici će naučiti i da koriste različite vrste alata koji su namenjeni za izvršenje nekih preciznijih radnji, a poput recimo poravnanja unetih objekata, te njihovog drugačijeg raspoređivanja. U ovom delu će naučiti i da koriste određene merne jedinice, ali i lenjire i pomoćne linije.\nBudući da boja igra vrlo bitnu ulogu u izradi različitih materijala u ovom programu, njoj je posvećen bitan deo nastavnog plana i programa za obuku i kurs za CorelDraw. Tako će u ovom segmentu svi polaznici, između ostalog da nauče koje sve palete boja postoje i na koji način ih treba koristiti, a zatim i kako se izvode konture, odnosno kako se koriste različiti alati vezano za upotrebu boja.\nZatim sledi upoznavanje sa dodavanjem različitih tekstualnih sadržaja određenom dokumentu, a kandidati će u ovom delu naučiti ne samo kako se uvozi tekst i kako se on obrađuje, već i na koji način se podešavaju različite opcije vezane za rad sa tekstom. Obuka i kurs za CorelDraw podrazumevaju i savladavanje znanja vezanih za različite vrste posebnih efekata koji se primenjuju na tekst, a što se prvenstveno odnosi na njegov položaj, gde polaznici uče kako se vrši rotiranje, odnosno podešavanje teksta da stoji koso. Zatim uče kako se ubacuju 3D efekti ili senka, ali i na koji način se stvara takozvano neon svetlo. Način na koji način funkcioniše promena redosleda već postavljenih objekata će takođe da savladaju, ali će naučiti i na koji način treba izvršiti njihovo grupisanje, odnosno kombinovanje. A polaznici u ovom delu obuke uče i kako treba zaključati određeni objekat da ne bi bio više menjan, te na koji način se mogu izvršiti različite promene na konkretnim objektima.\nDodavanje perspektive je samo jedan od specijalnih efekata koji će da nauče da koriste svi polaznici ovog kursa, a sem toga očekuje se da budu u mogućnosti i da prave senke, kao i da koriste različite vrste interaktivnih alata za mnogobrojne specijalne efekte koje nudi ovaj program.\nTokom pomenute obuke svi polaznici će naučiti i da rade sa različitim simbolima, to jest sa takozvanim bitmapama. Inače, vrlo bitan segment tokom ovog kursa je usmeren na savladavanje svih alata u okviru programa CorelDraw, a koji su namenjeni internetu, tako da će kandidati da nauče kako se vrši konvertovanje izrađenog dokumenta u neku internet stranicu, te na koji način treba dodati linkove ili grafiku toj web stranici, ali i kako se vrši dodavanje pozadine, odnosno imenovanje konkretne web stranice.\nZavršni deo koji predviđa kurs i obuka za CorelDraw podrazumeva da se polaznici upoznaju sa opcijama štampanja izrađenih dokumenata u ovom programu, tako da će osim osnovnih znanja naučiti i kako se vrši štampanje velikih formata, odnosno kako se podešavaju opcije štampača i slično.\nOčekuje se da svaki kandidat koji bude završio obuku i kurs za CorelDraw može da samostalno izrađuje različite vrste sadržaja u ovom programu, a što će se sasvim sigurno izuzetno pozitivno odraziti i na njegovu radnu biografiju. On bi na samom početku trebalo da izrađuje jednostavnije forme, poput na primer vizit kartica i rođendanskih čestitki, pa kako bude sticao više radnog iskustva, on će nakon određenog vremena biti u stanju da potpuno samostalno izradi najkvalitetnije vrste recimo plakata, brošura i sličnih materijala.\nKako se odvija nastava u okviru kursa za CorelDraw?\nU slučaju da kandidat prilikom prijave za pohađanje ove obuke navede da želi da pohađa grupnu nastavu, smatra se da njemu odgovaraju tačno definisani termini, koji su zapravo osnovna karakteristika ove vrste obuke. A osim termina, u ovom slučaju je tačno određeno i trajanje, ali i dinamika po kojoj se obuka i kurs za CorelDraw odvija.\nPostoji samo jedna situacija kada možda i može da dođe do izmene definisanih termina, ali to nije uvedeno u redovnu praksu. Radi se o tome da kada polaznici koji spadaju u jednu grupu navedu zvaničan zahtev koordinatoru za nastavu u jednoj od poslovnica Akademije Oxford o promeni termina, on može da odluči da se dozvoli izvršenje promene termina u skladu sa zahtevima tih polaznika, ali samo u slučaju da to neće uticati na ostale obuke koje se u toj poslovnici održavaju.\nIndividualna obuka i kurs za CorelDraw se odvija u skladu sa pravilima, tako da je uvek samo jedan kandidat prisutan i on ima mnogo viši nivo slobode nego kandidati koji pohađaju nastavu u grupi. Zapravo, ovaj kandidat se sa svojim profesorom i dogovara kako oko dinamike održavanja časova, tako i oko tačnih termina, budući da je trajanje individualne nastave takođe tačno određeno nastavnim planom i programom.\nKome je obuka i kurs za CorelDraw namenjen?\nBez obzira da li kandidat koga zanima kurs i obuka za CorelDraw ima prethodno iskustvo sa radom u ovim programu ili ne, on može da pohađa ovu vrstu obuke, ali uz uslov da poseduje osnovnu računarsku pismenost.\nOva vrsta kursa je u osnovi namenjena svakome ko želi da savlada znanja izrade različite grafike, što će im biti od pomoći ili na konkretnom radnom mestu ili prilikom konkurisanja za neku novu radnu poziciju, uzevši u obzir da će sticanjem sertifikata o pohađanju ovog kursa sasvim sigurno imati mnogo kvalitetniju u radnu biografiju.\nKoliko traje obuka i kurs za CorelDraw?\nU osnovi, trajanje pomenutog kursa se razlikuje kad je u pitanju grupna i individualna nastava.\nUkupno 30 školskih časova podrazumeva nastavni plan i program za rad u grupama. Dinamika po kojoj se kurs i obuka za CorelDraw ovom slučaju odvija je takođe jasno definisana i podrazumeva nastavu pet puta nedeljno i to u trajanju od po 90 minuta, to jest dva školska časa.\nTakođe, nastavni plan i program po kome se odvija obuka i kurs za CorelDraw je definisan i za individualnu nastavu. U tom slučaju, ona traje ukupno 21 školski čas, a to zapravo znači 21 put po 45 minuta, stim što se polaznik dogovara sa profesorom o terminima i dinamici.\nKoja je cena kursa za CorelDraw?\nU skladu sa izborom kandidata da li želi da pohađa nastavu u grupi ili individualnu, isključivo zavisi i koja je cena ove vrste obuke.\nGde i kada se održava obuka i kurs za CorelDraw?\nIako se kurs i obuka za CorelDraw održava u svakoj poslovnici Akademije Oxford u kojoj je prisutno interesovanje, mora se naglasiti da to prvenstveno važi za individualnu nastavu, jer polaznici koji se odluče za tu vrstu kursa imaju znatno viši nivo slobode u odnosu na onaj koje zanima grupna nastava.\nInače, individualna nastava se odvija onog trenutka kada se zainteresovani polaznik sa predavačem dogovori oko svih potrebnih detalja, a tačnije oko termina i dinamike održavanja nastave.\nMeđutim, kada je reč o radu u grupama, obuka i kurs za CorelDraw kojoj se odvija po ovom principu može da bude organizovana u svakoj poslovnici Akademije Oxford u kojoj se prijavi minimalno troje polaznika koji žele da je pohađaju, a da bi se oformila jedna grupa. Kada se prijavi predviđeni broj polaznika, ostali koji su izvršili prijavu pre toga će biti obavešteni u propisanom roku o tačnom datumu kada počinje ovo vrsta obuke, kao i o terminima, to jest o njihovoj tačnoj dinamici.\nsvi kandidati koji su zainteresovani da pohađaju obuku i kurs za CorelDraw se mogu tokom cele godine prijaviti direktno u poslovnici Akademije Oxford koja se nalazi u njihovom gradu i to lično, a mogu tu prijavu i da izvrše putem telefona, te da na zvaničan mejl ove institucije pošalju sve informacije za prijavu\nu onoj poslovnici u kojoj kandidat treba da pohađa nastavu će izvršiti i sva neophodna plaćanja i to po onom cenovniku koji je u tom trenutku važeći\nbilo koja kompanija koja je zainteresovana da njeni zaposleni pohađaju kurs i obuku za CorelDraw može da očekuje da se nastavni plan donekle prilagodi zahtevima tih polaznika, kada je neophodno\nKurs i Obuka za CorelDraw na teritoriji Srbije


NOVOPAZARCI SE OGLASILI - Samo smo mi igrali pošteno,neizvesno hoćemo li igrati u baražu\nNaslovnica Sjeverni Sandžak Novi Pazar NOVOPAZARCI SE OGLASILI – Samo smo mi igrali pošteno,neizvesno hoćemo li igrati...\nFudbalski klub Novi Pazar saopštio je danas da je kampanja vođena protiv tog kluba konačno dala rezultat, kao i da je neizvestan nastup pazarskog superligaša u baražu za opstanak.\n“Medijska i svaka druga kampanja za njene kreatore urodila je plodom jer ćemo morati kroz baraž da se borimo za opstanak u Super ligi. Istovremeno, utakmica sa Radnikom, koju je Novi Pazar danas izgubio, pokazala je svu besmislenost optužbi na naš račun da je ishod tog meča unapred poznat”, naveli su Pazarci.\nNovi Pazar je na domaćem terenu izgubio od Radnika iz Surdulice sa 0:1 u pretposlednjem kolu plej-auta za opstanak u Super ligi Srbije, pa će u mečevima baraža pokušati da izbori opstanak u elitnom rangu.\n“Pretposlednje kolo ogolilo je neregularnost prvenstava u Srbiji i to od strane onih koji sve vreme optužuju Novi Pazar. Svi rezultati plej-auta mogli su se predvideti, jedino je Novi Pazar igrao pošteno i Radnik je pobedio u našem međusobnom duelu”, naglasili su čelnici Novog Pazara.\n“Verujemo da su srećni svi u Fudbalskom savezu Srbije (FSS) i klubovima jer ćemo igrati u baražu. Međutim, uprava kluba će na sednici naredne sedmice doneti odluku da li ćemo uopšte igrati baraž jer je jasno da se Novi Pazar tretira kao nepoželjan element u superligaškom društvu. Svesni smo da će biti i dodatnih mahinacija i manipulacija, kako bi se sprečilo da naš klub kroz doigravanje ostane u elitnom takmičenju’, dodali su oni.\nU Upravnom odboru Novog Pazara istakli su da se tokom čitavog prvenstva bore sami protiv svih.\n“Svedoci smo brutalne kampanje medija, javnosti i klubova protiv Fudbalskog kluba Novi Pazar. U poslednjih nekoliko decenija, nikada nismo imali gori tretman u FSS”, zaključili su Novopazarci.


Trebinje u društvu naboljih održivih destinacija - TU magazin\nTrebinje u društvu naboljih održivih destinacija\nGrad Trebinje je izabran među “100 najboljih priča o održivosti” sa pričom o Hercegovačkoj kući, sopšteno je na konferenciji “Globalni dani zelenih destinacija”\n“Globalni dani zelenih destinacija” je konferencija koju organizuje Fondacija Green Destinations, i grad Trebinje je po prvi put imao priliku da učestvuje u ovom takmičenju koje je ove godine održano onlajn zbog nepovoljne epidemiološke situacije.\nOvaj grad se našao među 100 najboljih destinacija, u društvu ostalih iz regiona, regije Istra u Hrvatskoj, Ljubljane u Sloveniji, ali i Bodruma u Turskoj, regije Bratislave u Slovačkoj, Kjotoa u Japanu, kao i mesta u Brazilu, Portugalu, Australiji. Kako žiri takmičenja ističe, projekat Hercegovačke kuće predstavlja odličan primer uključivanja lokalne zajednice i saradnje sa ostalim partnerima.\nProjekat Hercegovačka kuća bi trebalo da bude otvoren do kraja godine ili najkasnije na proleće u Beogradu, kako bi ponudili tradicionalne hercegovačke proizvode i na ovom tržištu.\nDestinacije izabrane na ovom takmičenju biće predstavljene na Sajmu turizma u Berlinu koji treba da se održi krajem oktobra.\nPrethodni tekstMocarela iz laboratorije, stižu i čedar i grijer\nSledeći tekstHotel Grand Kopaonik predstavio izložbu „Stazama uspomena“


U Covid objektima Kliničkog Centra Niš hospitalizovano je ukupno 27 pacijenata. Kod 7 pacijenata je potvrđeno prisustvo virusa Covid-19. Među hospitalizovanim pacijentima, nema dece zaražene virusom...\n[VIDEO] Francuska je veoma zainteresovana za decentralizovanu saradnju...\nFrancuska je veoma zainteresovana za decentralizovanu saradnju sa srpskim gradovima pogotovo sa gradom Nišom, kaže francuski ambasador u Srbiji Žan Luj Falkoni. O planovima za buduću privrednu sarad...\n[VIDEO] Umesto Sajma turizma u Nišu se u naredna tri dana organizuju D...\nUmesto Sajma turizma u Nišu se u naredna tri dana organizuju Dani turizma. Predstavnici velikog broja turističkih organizacija Srbije narednih dana biće gosti grada a na sastancima će razgovarati o ...\n[VIDEO] Ivana Stanić biće novi v.d Javno komunalnog preduzeća Gorica...\nUkoliko na narednoj sednici Skupštine grada Niša bude usvojen predlog Gradskog veća , Ivana Stanić biće novi v.d Javno komunalnog preduzeća Gorica. Ovaj predlog usvojen je na poslednjem zasedanj...\n[VIDEO] Reprogram dugova za komunalne usluge za korisnike socijalne po...\nSva socijalno ugrožena lica koja su na evideniciji Centra za socijalni rad “ Sveti Sava“ u Nišu moći će da na rate odplaćuju dugovanja za komunalne usluge. Tu mogućnost daje JKP Objedinjena naplata ...\n[VIDEO] Sa Anom u 13 – 25.09.2020.\nPremino 1 pacijent, virus registrovan kod još 75 ljudi\nU poslednja 24 sata u Srbiji je testirana 7.422 ljudi, a virus je registrovan kod njih 75. Kovid 19 odneo je još 1 život, a ukupno od početka epidemije preminulo je 746 osobe. Hospitaliz...\nAvion “mig 21” Vojske Srbije srušio se jutros kod Loznice...\nAvion “mig 21” Vojske Srbije srušio se jutros oko 9.00 u rejonu sela Brasina kod Malog Zvornika. Ministarstvo odbrane navodi da je avion pao tokom izvršenja redovnog letačkog zadatka. Je...\nPredmet u slučaju ubistva Olivera Ivanovića vraćen na ponovni postupak...\nVeće Apelacionog suda u Prištini odlučilo je da predmet u slučaju ubistva Olivera Ivanovića vrati na ponovni postupak i odlučivanje, nakon što su branioci uložili žalbu na Rešenje kojim se odbija za...


Ministarstvo finansija RS: ABRS će zbog bolje kontrole banaka sarađivati sa Centralnom bankom BiH – ASinfo Portal\n– U reagovanju na tekst CAPITAL-a Ministarstvo tvrdi da CB neće imati nadležnost u oblasti supervizije\n– Pismom namjere preuzeta obaveza potpisivanja memoranduma koji uključuje razmjenu informacija i saradnju u polju supervizije\nBANJALUKA – Agencija za bankarstvo Republike Srpske dužna je da u saradnji sa Agencijom za bankarstvo FBiH i Centralnom bankom BiH međusobno usaglasi kriterijume za utvrđivanje vlastite metodologije za identifikovanje sistemski važnih banaka, kako bi svoje nove regulatorne zahtjeve i nadzorna ovlašćenja u budućem periodu usmjerila prema konkretnim bankama, saopšteno je danas iz Ministarstva finansija RS u kojem tvrde da neće biti prenosa nadležnosti u finansijskom sektoru.\nMeđutim, u Ministarstvu finansija nisu pojasnili zbog čega će onda CB BiH biti uključena u izradu kriterijuma za utvrđivanje sistemski važnih banaka i zbog čega se ona prihvata kao ravnopravan učesnik u tome, ukoliko nema zakonskih nadležnosti.\nTakođe, dok u Ministarstvu finansija tvrde da će Agencija za bankarstvo RS usvojii vlastitu metodologiju za identifikovanje sistemski važnih banaka, u Pismu namjere, u tački 22, se navodi da će metodologija biti identična za sve regulatore u BiH, odnosno i za ABRS, Agenciju za bankarstvo FBiH, Centralnu banku i Agenciju za osiguranje depozita BiH.\nU reagovanju na tekst pod naslovom „Ekskluzivno: Dopunsko pismo namjere MMF-u – Vlada RS pristala na zajedničku superviziju banaka“, koji je CAPITAL juče objavio, Ministarstvo finansija navodi da nisu tačne tvrdnje o namjeri potpisivanja pisma u dijelu koji se odnosi na memorandum kojim se uređuje Stalni odbor za finansijsku stabilnost.\nNaveli su da je Stalni odbor za finansijsku stabilnost uspostavljen pomenutim memorandumom još 2009. godine i da funkcioniše kao platforma za razmjenu informacija o rizicima u finansijskom sektoru.\nKažu da ovaj Odbor, koji čine ga entitetske agencije za bankarstvo, entitetska ministarstva finansija, Centralna banka BiH, Agencija za osiguranje depozita i Ministarstvo finansija i trezora BiH, formiran kao pomoćno tijelo Fiskalnog savjeta BiH, nema prava na donošenje bilo kakvih odluka iz nadležnosti bankarske supervizije.\n„Donošenjem novog Zakona o bankama 2016. godine, na sveobuhvatan način je uređeno restrukturiranje sistemskih banaka, što je u isključivoj nadležnosti entitetskih agencija za bankarstvo, i u tom smislu potrebno je postojeći memorandum o stabilnosti finansijskog sektora osavremeniti. Dopunom postojećeg memoranduma neće se Odboru za finansijsku stabilnost, niti CB BiH dati bilo kakva nadležnost u oblasti supervizije ili restrukturiranja sistemskih banaka“, tvrde u Ministarstvu.\nNavode da sve članice Stalnog odbora za finansijsku stabilnost, uključujući i entitetske agencije za bankarstvo postupaju isključivo u skladu sa svojim ustavnim nadležnostima i zakonskim ovlašćenjima u oblasti nadzora kako sistemskih, tako i banaka koje nemaju taj predznak.\n„Sve ovo predstavlja uobičajenu praksu saradnje supervizora bankarskog sektora, kako na domaćem bankarskom tržištu, tako i u međunarodnim okvirima“, kažu u Ministarstvu.\nO spornom memorandumu danas je bilo riječi i na sjednici Narodne skupštine RS, gdje su poslanici pitali ministra finansija RS Zorana Tegeltiju da li se prenose nadležnosti, što je Tegeltija negirao.\nCAPITAL je juče objavio detalje Dopunskog pisma namjere koje su vlasti u BiH poslale MMF-u, a u kojem je navedeno da je jedna od ključnih reformi koja ima za cilj jačanje saradnje i razmjene informacija među institucijama u finansijskom sektoru priprema Memoranduma o razumijevanju o finansijskoj stabilnosti pod pokroviteljstvom Stalnog odbora za finansijsku stabilnost (SOFS).\nNakon što je CAPITAL juče objavilo vijest, Ministarstvo finansija je danas na sajtu Vlade RS objavilo dopunsko pismo namjere.\nKljučne riječi:&nbsp&nbspagencija za bankarstvo rs, cb bih, izbor, izdvajamo, ministarstvo finansija rs, mmf, pismo namjere, reagovanje, supervizija, vazno


"Želimo vlast, da vratimo oteto od radnika, želimo jaku državu socijalne pravde, i ne želim funkciju da bih služio moćnicima i tajkunima, već da bih radio u interesu Srbije. Mi smo siguran izbor i želimo da pobedimo i Borisa Tadića", rekao je Ivica Dačić na konvenciji svoje koalicije održanoj u Jagodini.\n"Dosta je bilo surove pljačke građana i Srbije", poručivao je gospodin Dačić na promotivnim skupovima, obećavajući da će oterati lopovsku vlast, valjda misleći na koaliciju u kojoj je učestvovao poslednje četiri godine, sa ograničenom funkcijom ministra unutrašnjih poslova.\nKada se kandidovao za predsednika Srbije, gospodin Dačić je upozorio da "narodu ne smemo da pričamo bajke, i da Srbiji treba predsednik koji neće pričati bajke. Treba nam predsednik koji je dokazao da zna da radi za ovu zemlju", kazao je.\nU autorskom tekstu u Blicu pozvao je svoje protivkandidate da objasne gde su granice Srbije! "Stalno slušamo o nekoj crvenoj liniji na Kosovu koju ne smemo preći, a ona je postala sve bleđa i ružičastija", naveo je gospodin Dačić u ovom tekstu.\n"Znaću gde je crvena linija", obećao nam je gospodin Dačić.\nZa ovog mandata i gospodin Dačić je ponižavan od mafije Borisa Tadića, tako što mu je direktor policije visio za vratom, preteći mu stalno hapšenjem njegovih stranačkih kolega, a Borisov šef kabineta Ivicu Dačića tretirao je kao najamnika.\nPredsednik SNS-a Tomislav Nikolić je još u večernjim satima na Đurđevdan obećao da će odmah stupiti u pregovore sa SPS-om i DSS-om oko formiranja nove vlade.\nIvica Dačić je te večeri izjavio da sebe već smatra premijerom Srbije.\nBivši srpski predsednik Boris Tadić, obraćajući se biračima, najavio je da će posle drugog kruga predsedničkih izbora odbaciti sve ucene oko formiranja Vlade Srbije. Premijersko mesto on je rezervisao za potpredsednika stranke Dušana Petrovića.\nSasvim je tačno da je sudbina Srbije danas u rukama gospodina Dačića. Pokaže li se da je on svojom retorikom prevario glasače trgujući njihovim glasovima, Srbija će dotaći samo dno, ali ni njegova sudbina neće biti bolja.\nNesporno je da opozicija nema kofere para koje može da mu ponudi, osim premijerskog mesta. Ko se kurvao sa nesrećom Srbije, nije ni sam dobro prošao.


Ugljevik: PROJEKAT ODSUMPORAVANJA RiTE “UGLJEVIK” Tek rekonstruisani elektrofilteri u kvaru :: realno55 ::\nTek rekonstruisani elektrofilteri u RiTE “Ugljevik” su u kvaru zbog čega je u pitanje doveden cijeli projekat odsumporavanja, koji je koštao oko 160 miliona konvertibilnih maraka.\nProjekt menadžer za izgradnju postrojenja ODG TE Zoran Malović prošle sedmice je poslao dokument nadležnima pod nazivom “Negativan uticaj visoke koncentracije čvrstih čestica u dimnim gasovima na rad i životni vijek ODG postrojenja – problem lošeg rada elektrofiltera Termoelektrane”.\nZa efikasan rad sistema ODG neophodno je da koncentracija čvrstih čestica bude ispod 50 mg/Nm3, a u pojedinim danima u januaru iznosila je dva, pa i tri puta više. Čak je 12. februara zabilježen akcident.\nSindikalna organizacija RiTE “Ugljevik” je zatražila obrazloženje od nadležnih.\n– Izražavamo zabrinutost u vezi sa problemima u radu rekonstruisanog, gotovo novog elektrofilterskog postrojenja RiTE Ugljevik. Naime, rekonstrukcija elektrofiltera bila je uslov za izgradnju postrojenja sistema za odsumporavanje dimnih gasova. Nevolja je u tome što novi elektrofilteri ne zadovoljavaju propisane uslove, tj. koncentracija čvrstih čestica je daleko iznad projektovane – navode u ovoj sindikalnoj organizaciji pozivajući se na izvještaj projekt menadžera.\nUpravo je cilj projekta odsumporavanja u ovoj RiTE ispunjavanje evropskih ekoloških standarda i stabilnu proizvodnju struje u budućnosti.\n– To je najveća investicija u ovom dijelu RS u posljednjih 30 i više godina, a proces odsumporavanja je bio najveći i najsloženiji problem sa kojim se Termoelektrana suočavala. Ovim pogonom je njen radni vijek produžen najmanje do 2035. godine, što doprinosi i poboljšanju kvaliteta života stanovništa ovog kraja – rekao je ministar energetike RS Petar Đokić početkom decembra prošle godine, kada je postrojenje za odsumporavanje pušteno u probni rad.\nMeđutim, u danima koji su uslijedili pokazalo se da projekat nije urađen kako treba.\n– Potrebno je preduzeti neophodne mjere na novim elektrofilterima, rekonstruisanim 2017. godine, kako bi se smanjio sadržaj čvrstih čestica na ulazu u ODG vrijednosti ispod one definisane u ZP. Sve što je obrazloženo imaće trenutno, ali i u budućnosti veliki negativni uticaj na ODG postrojenje, koje nije projektovano za tako visoku koncentraciju pepela – obrazlaže Malović.\nUglavnom, postoji mogućnost, po njemu, da se kvar kratkoročno popravi pod garancijom, a dugoročno u toku redovnog remonta u septembru.\nU Sindikalnoj organizaciji RiTE “Ugljevik” traže da se utvrdi odgovornost za učinjene propuste, napominjući da je samo rekonstrukcija elektrofilterskog postrojenja koštala oko 20 miliona KM.\nMilan Tasovac, izvršni direktor za poslove proizvodnje električne energije i razvoja elektrane u RiTE “Ugljevik”, za Srpskainfo potvrđuje da je u kvaru jedan dio elektrofiltera.\n– To će uskoro da bude otklonjeno i moći će da se dokaže kapacitet odsumporavanja – kaže Tasovac.\nNavodi da je već održano nekoliko sastanaka i da se izvođači radova iz Srbije, koji su i bili angažovani u okviru projekta, očekuju do 8. marta.\n– Sve je to pod garancijskim rokom. To će da poprave oni koji su to radili. Dakle, priču oko ovoga iz sindikata preuveličavaju – tvrdi Tasovac.\n“Problem u projektovanju”\nDirektor RiTE “Ugljevik” Čedomir Stojanović kaže za Srpskainfo da je upoznat sa ovim problemom. Uvjeren je da će kvar biti otklonjen i da će dobiti garancije za projekat postrojenja za odsumporavanje.\n– Kod nas su prije nekoliko dana bili predstavnici firme koji su to radili. Verujem da ćemo dugoročni problem riješiti u toku redovnog remonta u septembru – kaže Stojanović.\nDodaje da je očigledno bio problem u projektovanju, ali kaže da ne bi nikoga lično prozivao, jer je to rađeno za vrijeme prethodne uprave.\nNajveći proizvođač i zagađivač\nRiTE “Ugljevik” je najveći proizvođač električne energije u Republici Srpskoj, ali i najveći emiter sumpornih oksida u Evropi. Emisija čvrstih čestica doseže i do 1.000 mg po kubnom metru, a projektom odsumporavanja trebalo je da bude smanjena ispod 50 mg.\nZa ovaj posao Vlada Japana je još 2009. godine odobrila kredit, ali je ugovor sa izvođačima radova potpisan tek u julu 2016. godine. Izvođač je bio konzorcijum dvije firme iz Japana i Slovenije, dok su podizvođači uglavnom bili iz regiona.


Iran na pragu punog sukoba! | SC Radar\nMon, 20 May 2019 11:12:25 +0000\n“Iran je u najvišem nivou odbrambeno-vojne spremnosti da se sukobi sa svakom vrstom pretnje”, rekao je danas iranski ministar odbrane Amir Hatami.\nVašington je poslao dodatne vojne snage na Bliski istok, uključujući nosač aviona “Abraham Linkoln”, bombardere “B-52” i projektile “patriot”, u najnovijoj demonstraciji sile protiv onoga što američki zvaničnici nazivaju “pretnjom Irana američkoj vojsci i interesima SAD u regionu”.\nKomandant iranske Revolucionarne garde general Hosein Salami izjavio je da je Teheran “na pragu punog sukoba sa neprijateljem”.\n“Ovaj trenutak u istoriji, jer je neprijatelj krenuo u polje sukoba sa nama sa svim mogućim kapacitetima, najodlučniji je momenat islamske revolucije”, naglasio je Salami.


SzS: Vesić obmanuo javnost - RTV Šabac\n19. septembar 2019. 15:16\nŠef odborničke grupe Saveza za Srbiju (SZS) u Skupštini Beograda i potpredsednik Narodne stranke Nikola Jovanović izjavio je danas da je zamenik gradonačelnika Beograda Goran Vesić obmanuo javnost da je ugovor sa izvođačem za Trg republike objavljen na portalu Uprave za javne nabavke.\nOn je na konferenciji za novinare pozvao Vesića da objavi cenu koju će Beograd platiti izvođaču, da podnese ostavku i da se stavi na raspolaganje istražnim organima.\nJovanović je rekao da je Vesić krivicu za Trg republike pokušao da prebaci na izvođača radova, ali da je investitor bila Gradska uprava i da su oni odgovorni za nabavku kocki koje ne odgovraju konkursnoj dokumentaciji i dodao da je nadzor radova obavila Direkcija za građevinsko zemljište i izgradnju Beograda.\n"Ako su oni odobrili da se kocke poslože kako je prvobitno bilo urađeno, ne može izvođač biti kriv", istakao je Jovanović.\nPredstavnik Demokratske stranke (DS) Dragoslav Šumarac rekao je da se prilikom rekonstrukcije Trga republike nije poštovalo mišljenje stručnjaka i da "Vesić može da obrće kocke koliko hoće", ali će one posle prvog mraza početi da ispadaju.\nOn je ocenio je da su studenti koji blokiraju Rektorat hrabri i da se oni bore za status Univerziteta u Beogradu koji je pao na Šangajskoj listi i izrazio im punu podršku studentima da istraju u svojim zahtevima.\nPredstavnik pokreta Dveri Jugoslav Kiprijanović rekao je da je aktuelna vlast počinila najveći urbicid u Beogradu i da to što se u septembru radi ulica 27. marta i što su svuda suženja ulica pokazuje da vlast ne radi u korist građana.\nOn je kazao da je i gradski urbanista Marko Stojčić čovek koji ima sumnjivu diplomu Arhitektonskog fakulteta i da vlast pronalazi ljude sa takvim diplomama kako bi potpisivali ono za šta će se u budućnosti odgovarati.\nKonferencija je održana ispred opštine Zvezdara u kojoj je danas održana sednica parlamenta, koji bojkotuju odbornici Saveza za Srbiju.\nProtest "Jedan od pet miliona", 49. po redu, završen je sinoć ispred Rektorata Univerziteta u Beogradu odakle je poručeno vlasti da "više ne srozava ugled...


“Adriatic ne mora da otvori hotele ovog ljeta” – Bankar.me\nMarch 30, 2022 BIZNIS, Članci, SVE VIJESTI, TURIZAM Leave a comment\nMinistar ekonomskog razvoja, Jakov Milatović, prekršio je uslove povjerljivosti arbitraže u kojoj učestvuje Adriatic Properties tako što je, kako su saopštili njegovi predstavnici, na Twitteru širio dezinformacije o prirodi privremene mjere koju je odobrio Arbitražni sud u Londonu.\n“Milatović lažno tvrdi da je LCIA izdala zabranu postavljanja privremenih objekata koji onemogućavaju slobodan prolaz kroz Miločer park i da je to dokaz ispravnosti stava Vlade. Ova izjava je potpuno netačna, jer LCIA nije izdala takvu zabranu”, navodi se u reagovanju Adriatc Properitesa na izjavu Milatovića od 20. marta.\nMilatović je kazao da je Arbitražni sud u Londonu izdao zabranu postavljanja privremenih objekata kojima se onemogućava slobodan prolaz kroz Miločerski park.\nIz Adriatic Propoeriesa su naveli da je Milatović rekao i da se raduje otvaranju hotela Sveti Stefan, nagoveštavajući da je to na neki način rezultat trenutne privremene mjere koju je dodijelio LCIA.\n“Istina je, a to zna i ministar, da LCIA nije donio odluku da Adriatic mora da otvori hotele za ovu sezonu. Takođe da LCIA nije donio odluku kojom se Adriatic-u zabranjuje da ograniči pristup kroz Miločerski parka. Naprotiv, LCIA je jednostavno notirala da su Hoteli Sveti Stefan zatražili kao trenutnu privremenu mjeru da kapija bude privremeno otvorena samo dok LCIA ne donese odluku nakon razmatranja relevantnih činjenica i pravnih podnesaka svih stranaka na ročištu u aprilu”, navodi se u saopštenju.\nLCIA je, kako su objasnili, jasno stavila do znanja da u vrijeme donošenja trenutne privremene mjere nije uzela u obzir relevantne činjenice i pravne podneske svih strana.\n”To što je ministar ovakvo pogrešno predstavio ovaj administrativni korak i način na koji ga je iskoristio, predstavlja čin očaja. Važno je napomenuti da je trenutna privremena mjera LCIA-a potpuno i jasno stavila do znanja da ona ‘ne izražava nikakav stav o, niti tumačenje lokalne privremene mjere’ sudije Blaže Jovanića i stoga se LCIA ni na koji način ne bavi lokalnom privremenom mjerom”, kazali su iz Adriatic Properites-a.\nOdluka LCIA je, kako su naveli, bila jednostavno administrativna mjera za očuvanje statusa quo, sve dok LCIA ne bude mogla da donese odluku nakon razmatranja relevantnih činjenica i pravnih podnesaka svih strana.\n“Ova administrativna odluka je u direktnoj suprotnosti sa lokalnom privremenom mjerom, u kojoj je Privredni sud Crne Gore saslušao argumente i pregledao detaljne podneske stranaka prije nego što je donio odluku u korist Adriatic-a. Šokantno je, ali nije iznenađujuće, da je gospodin Milatović namjerno iskoristio trenutnu privremenu mjeru LCIA-e da obmane crnogorsku javnost izjavom da je odluka sudije predsjednika Privrednog suda Blaža Jovanića nevažeća i korumpirana”, dodaje se u saopštenju.\nU toj kompaniji smatraju da nečuveno ponašanje ministra samo svedoči o njegovom potpunom nepoštovanju vladavine prava i nezavisnosti pravosuđa.\n“Izjave ministra štete i ekonomskom razvoju Crne Gore narušavajući reputaciju Crne Gore kao mjesta za poslovanje stranih investitora. Privatnost pješačke staze koja vodi do Kraljičine plaže je stvar o kojoj se piše već više od decenije, a pravo Adriatic-a da joj ograniči pristup je sadržan u ugovorima o zakupu hotela. Adriatic je uvjeren da će, nakon što LCIA sasluša sve dokaze i pregleda pravne podneske svih strana u aprilu presuditi u korist Adriatica, na isti način kao što je to i Privredni sud Crne Gore uradio”, rekli su iz te kompanije.\nIz Adriatic Properties-a su kazali da, iako lažno predstavljene kao pobjede, “ove pravne igre Ministarstva ekonomskog razvoja pod gospodinom Milatovićem nemaju nikakvog uticaja na ishod arbitraže”.\n“Nažalost, jedino što će gospodin Milatović postići je da ekstremno oteža otvaranje Amana Sveti Stefan za ovu sezonu. Iz toga se zaključuje da gospodin Milatović ima sasvim drugačiju viziju od Adriatic-a o razvoju Crne Gore i Svetog Stefana kao turističkih destinacija. Dok je Adriatic posvećen Crnoj Gori i privlačenju visoko platežnih gostiju, gospodin Milatović vjeruje u političke i pravne igre koje štete crnogorskoj privredi i turizmu”, zaključuje se u saopštenju.\nPrevious CBCG: Prosječna kamatna stopa 5,64 odsto\nSljedeći Ekološka rekonstrukcija TE Pljevlja počinje 11. aprila


Izbori za izborne članove VSS iz reda sudija biće sprovedeni 21. decembra 2015. godine\nIzborna komisija Visokog saveta sudstva je odredila da će se izbori za izborne članove Visokog saveta sudstva iz reda sudija sprovesti 21. decembra 2015. godine od 07:30 do 15:30 časova.\nIzborna komisija Visokog saveta sudstva je na sednici održanoj 13. novembra 2015. godine donela Odluku o izmenama odluke o izbornim radnjama i rokovima za sprovođenje postupka predlaganja kandidata za izbornog čalana Visokog saveta sudstva iz reda sudija i Odluku o izmenama pravila o radu biračkih odbora za sprovođenje postupka predlaganja kandidata za izborne članove Visokog saveta sudstva iz reda sudija.\nNedavno je Izborna komisija je utvrdila konačne liste kandidata za izborne članova VSS iz reda sudija, prema stepenu i vrsti suda.\nNa konačnoj listi kandidata za Vrhovni kasacioni sud, Privredni apelacioni sud i Upravni sud su dva kandidata, a to su sudija Privrednog apelacionog suda, Branislava Goravica i sudija Vrhovnog kasacionog suda, Janko Lazarević.\nKada su u pitanju viši i privredni sudovi na konačnoj listi je osam kandidata - sudije Višeg suda u Beogradu Konstantin Mitić Vranjkić, Predrag Vasić i Ivan Jovičić, sudija Višeg suda u Novom Sadu Slobodanka Gutović, sudija Višeg suda u Kragujevcu Gordana Veljović, sudija Višeg suda u Nišu Aleksandar Teodosić, sudija Višeg suda u Pančevu Ksenija Ogrizović i sudija Višeg suda u Sremskoj Mitrovici Svetlana Đuričić.\nNa konačnoj listi kandidata za sudove sa teritorije autonomnih pokrajina nalazi se pet kandidata - sudija Višeg suda u Novom Sadu Borivoj Pap, sudija Apelacionog suda u Novom Sadu Savo Đuričić, sudija Višeg suda u Pančevu Ksenija Ogrizović, sudija Višeg suda u Sremskoj Mitrovici Svetlana Đuričić i sudija Osnovnog suda u Sremskoj Mitrovici Milica Cvejić.\nNa konačnoj listi kandidata za osnovne sudove, prekršajne sudove i Prekršajni apelacioni sud utvđeno je 17 kandidata.\nIzborna komisija Visokog saveta sudstva je proglasila važećim 33 kandidacione prijave.\nNakon sporvedenih izbora u sudovima u Srbiji, članove VSS iz reda sudija izabraće Narodna skupština Republike Srbije na predlog VSS.


Trka za vojvođansku skupštinu | Autonomija\nTrka za vojvođansku skupštinu\nU senci pregovora o Vladi i vlasti u Beogradu priprema se drugi krug izbora u Vojvodini, koji će biti održan u nedelju.\nBira se 60 pokrajinskih poslanika, po većinskom izbornom sistemu, a na listi će biti po dva kandidata. Kako je svaki mandat bitan, partije se utrkuju u podršci. Lista za evropsku Vojvodinu, u kojoj su DS i G17 plus, pozvala je svoje birače da u nedelju glasaju za kandidate drugih stranaka kojima će protivnici biti radikali.\nTakve pozive uputili su i LDP i Liga socijaldemokrata Vojvodine. Još od juče je poznato da će se Srpska radikalna stranka i koalicija DSS-Nova Srbija međusobno podržavati, a u tim strankama tvrde da je u taj dogovor uključen i SPS.\nU Drugom krugu pokrajinskih izbora, lista Za evropsku Vojvodinu, imaće najviše kandidata – u 50, od ukupno 60 izbornih jedinica, koji će se uglavnom sučeliti sa radikalskim, koji su u drugi krug prošli u 39 izbornih jedinica.\nLider G17 plus Mlađan Dinkić pozvao je birače da tamo gde lista Za evropsku Vojvodinu nema svoje kandidate, podrže one koji će za protivnike imati radikale.\n„U Temerinu za Mađarsku koaliciju, s obzirom da im je protivkandidat radikal, u Novom Bečeju za gospodina Vrebalova iz LDP-a, a u Srbobranu za Branka Gajina, on nastupa u ime grupe građana koja je zajedno sa G17 plus već napravila najbolji izborni rezultat na lokalnim izborima, a takođe ima radikala za protivnika. Hoćemo da podržimo sve one koji neće dozvoliti radikalima i DSS-u, koji evo imaju nameru, ali očito ne mogu to da naprave, da stupe u otvorenu koaliciju, da im ne dozvolimo da ta koalicija postane stvarna“, najavljuje Dinkić.\nI iz LDP-a se danas moglo čuti da je ta partija spremna da podrži DS u drugom krugu izbora za pokrajinski parlament. Da glasaju za proevrospke kandidate, svoje birače je pozvala i Liga socijaldemokrata Vojvodine, ali prednost daje partijama koje nemaju centralu u Beogradu.\n„Vojvođani nikad ne smeju da zaborave da je naša autonomija potpuno uništena u vreme dok su na vlasti bili ljudi koji su po svom ideološkom profilu bliski današnjim radikalima, narodnjacima i socijalistima. I zato je naša i dužnost i obaveza da ne dozvolimo da se Vojvodina vrati u te mračne devedesete godine prošlog veka“, rekao je zamenik predsednika Lige socijaldemokrata Vojvodine Bojan Kostreš za današnji Dnevnik.\nU međusobnoj podršci na pokrajinskimi izborima udružili su se i radikali i narodnjaci i kako se tvrdi SPS. Funkcioner radikala Milorad Mirčić kaže da podrška socijalista nije sporna i da nema potrebe da se to potrđuje bilo kakvim potpisima.\n„Nemoguće je potpisivati bilo kakav sporazum ili ugovor koji bi obavezivao da se podržava kandidat pojedinac kome pripada mandat. Političke partije samo daju logistiku u vidu te podrške, a mi smo juče jasno saopštili da sve tri partije podržavaju međusobno kandidate. To je na neki način predradnja da bi imali potrebnu skupštinsku većinu posle većinskog izbornog kruga“, kaže Mirčić.\nProgramski direktor CeSida Marko Blagojević kaže da je u ovom trenutku teško proceniti koliko će birači u Vojvodini biti motivisani da glasaju, ako njihovog kandidata nema u drugom krugu.\n„Svakako da će birač biti motivisaniji ukoliko kandidat koji jeste u drugom krugu dobije podršku partije koja bi bila njegov prvi izbor. Ali to samo po sebi ne znači ništa, to bi trebalo da budu partije koje birači vide kao srodne. A nije nevažno ni ko je protivkandidat. Motivacija može da bude dovoljna i u situaciji u kojoj smatra da je njegov protivkandidat loš i da bi zapravo izbor protivkandidata mogao da nanese nekakvu štetu“, objašnjava Blagojević.\nPolovina skupštinskog saziva u Vojvodini već je izabrana na izborima 11. maja, kada su najviše glasova osvojile lista „Za evropsku Vojvodinu – Boris Tadić“ – 23 i Srpska radikalna stranka – 20 mandata.\nĐilas: SSP potvrdio bojkot izbora\nLDP Vojvodine položio cveće na spomenik Sloboda na Iriškom vencu\nVKK „Vasa Stajić“: Vojvodina je deo Evrope


Nišlije će svakog meseca plaćati 200.000 evra za zemljište koje im je država oduzela? - Ekonomija - Dnevni list Danas\nPočetna » Ekonomija » Nišlije će svakog meseca plaćati 200.000 evra za zemljište koje im je država oduzela?\nNKD i Ministarstvo odbrane iznose oprečne tvrdnje o isplati duga Grada Niša za zemljište na aerodromu "Konstantin Veliki"\nGrađani Niša od četvrtka 30. juna plaćaju Ministarstvu odbrane kamatu od 6.313 evra dnevno na ime ugovorne kazne za neisplaćeni dug za ustupljeno zemljište na aerodromu „Konstantin Veliki“ koje od pre dve godine nije u vlasništvu Grada već države, saopštila je Nacionalna koalicija za decentralizaciju.\n2Piše: Z. Miladinović 03. avgusta 2020. 15.06\nMinistarstvo odbrane je za naš list negiralo takvu informaciju, bez preciziranja da li se i kako rešava ovo dugovanje.\nPrema ugovoru između Grada Niša i Ministarstva odbrane iz 2010. godine, Niš je u obavezi da kompletan dug za ustupljeno aerodromsko zemljište od 157 hektara, u iznosu od oko devet milijardi dinara, izmiri do 29. jula 2020. godine, a u protivnom će, na ime ugovorne kazne, za svaki dan kašnjenja plaćati 6.313 evra u dinarskoj protivrednosti.\nGrad je, po dostupnim podacima, isplatio tek par procenata vrednosti zemljišta. Republika je u avgustu 2018. godine besplatno preuzela vlasništvo nad aerodromom, uključujući i ovo zemljište, ali prema dostupnim podacima još uvek nije regulisala način izmirenja tog duga.\n– Ne zaboravite, poštovane Nišlijke i Nišlije, da se kamata za aerodromsko zemljište, koje već dve godine nije vaše, u iznosu od skoro 200.000 evra mesečno, isplaćuje iz vaših džepova, a da će isplata glavnice tek doći na red… Da li jedan grad od 250.000 ljudi treba da zavisi u ovolikoj meri od ličnih interesa i ,,dobre volje“ malog broja ljudi u vlasti? Da li će ovaj problem početi da se rešava tek kada se oni za to ,,smiluju“? Da li mislite da tako treba da funkcioniše vaša država? – navodi između ostalog NKD u „Otvorenom pismu Nišlijama“, pozivajući ih da podignu glas jer je „zadnji čas da život postane važniji od dnevno-političkih interesa i partijske propagande“.\nNKD je, inače, krajem maja ove godine pozvala državu Srbiju da „promtno i bez odlaganja“ oprosti dug Grada Niša Ministarstvu odbrane za aerodromsko zemljište koje više nije njegovo, i tako ukine i obavezu plaćanja kaznenih kamata.\nOva organizacija je tada zahtevala da se dug oprosti pre održavanja parlamentarnih i lokalnih izbora 21. juna, te tako „makar malo umanji šteta nastala neopravdanom i očigledno nepromišljenom centralizacijom niškog aerodroma“.\nUprava za odnose sa javnošću Ministarstva odbrane juče je saopštila da „Grad Niš neće plaćati Ministarstvu odbrane nikakve kamate“ i da „građani Niša neće ispaštati“ zbog problema koji je 2010. godine „napravila prethodna vlast“.\nU odgovoru našem listu Uprava je navode u Otvorenom pismu NKD označila kao „lažne vesti“ i pozvala tu organizaciju da „ne objavljuje lažne vesti i da bude svesna da je odgovorna za posledice lažnih vesti kojima uznemirava javnost“.\nUprava pritom nije odgovorila na naše pitanje da li je pronađeno rešenje za regulisanje duga Grada Niša prema ovom Ministarstvu i kako ono glasi.\nJoš nema konkretnog rešenja?\nMinistarstvo odbrane je krajem maja najavilo „hitan sastanak“ njegovih i predstavnika niške lokalne samouprave i Republičke direkcije za imovinu „u cilju rešavanja nasleđenog problema dugovanja Grada Niša za aerodromsko zemljište“. Ono je i tada negiralo da će mu Grad Niš od 30. jula ove godine plaćati kamatu od oko 200.000 evra mesečno, ali nije preciziralo po kom osnovu i na koji način će Niš biti oslobođen te ugovorne obaveze.\nAerodrom Konstantin Veliki, Ministarstvo odbrane, Nacionalna koalicija za decentralizacijuNiš\n03. avgusta 2020. u 20.07\nDugovi. Za vašu decu.\n04. avgusta 2020. u 12.18\nSad bandi hostaplera, gmazova i SNS morona, koji su „poklonili“ aerodrom drzavi ISPOSTAVITI RACUNE ZA NAPLATU!!!!!!!!


Odbornički kandidati razgovarali sa mještanima Bukreša - SDA Sandžaka\nOdbornički kandidati liste „SDA Sandžaka - Dr. Sulejman Ugljanin“ i visoki funkcioneri Stranke obišli su danas naselje Bukreš u Novom Pazaru i tom prilikom razgovarali sa mještanima o vitalnim pitanjima ovog naselja.\nPrvi na odborničkoj listi i predsjednik Izvršnog odbora Stranke Enis Imamović se prilikom posjete interesovao o potrebama mještana, te o problemima sa kojima se oni susreću.\nU razgovorima su prisutni upoznati sa projektima i planovima Stranke koji će biti realizovani nakon izbora, kao i aktivnostima koje će SDA Sandžaka preduzeti u cilju rješavanja problema koji se tiču ovog naselja.\nOdbornički kandidat iz naselja Bukreš, Dževad Dolićanin je rekao da će potrebe stanovnika Novog Pazara biti prioritet u radu odbornika SDA Sandžaka, te da će u ovoj izbornoj kampanji akcenat biti na fer i korektnoj kampanji u interesu građana.\nIntervju predsjednika SDA Sandžaka dat nedeljniku Novi Magazin. Ministar bez portfelja u Vladi Srbije, dr Sulejman Ugljanin, predsednik SDA Sandžaka, politikom se bavi više od dvadeset godina. ...\nNovi Pazar - Ministar u Vladi Republike Srbije dr. Sulejman Ugljanin učestvovao je danas na Regionalnom forumu za dijalog i saradnju u organizaciji Kulturnog centra Damad i Grada Novog Pazara, a ...


Bijeljina zabranila rad trgovinama nedjeljom, slijede li je drugi gradovi – Banjaluka24\nPosljednja odluka o zabrani rada nedjeljom donesena je u Skupštini grada Bijeljina, dok iz Sindikata trgovine, ugostiteljstva, turizma i uslužnih djelatnosti RS ističu da će u narednom periodu uputiti inicijativu ministarstvu kako bi se zakonski regulisala zabrana rada nedjeljom.\n“Potrebna je normativna regulativa koja će reći ne radite, ali ne radite svi. Imamo jedan dio poslodavaca koji bi bez problema pristali da se ne radi nedjeljom, ali pod uslovom da, ako ne rade oni, ne rade ni ostali konkurentni subjekti”, kaže Savanović za “Nezavisne”.\nSavanović je rekao da je potrebno promijeniti svijest građana i svijest kupaca, a prvenstveno svijest poslodavaca, te da njihove “megalomanske želje za ogromnim profitom treba da se malo smanje”.\n“To će imati lančanu reakciju, posebno sad u vrijeme pandemije, tako da mislimo da će ta odluka imati efekta na privredne subjekte iz ove djelatnosti u svakom smislu i ne znam da li će proizvesti reakciju i kod drugih opština i gradova, ali sa aspekta poslovne zajednice ta odluka neće biti prihvaćena”, kaže ona.\nLjubiša Ćosić, predsjednik Saveza opština i gradova RS, za “Nezavisne” je rekao da su oni krajem 2019. i početkom 2020. godine aktivno radili na ovom pitanju, ali da ih je pandemija zaustavila.\n“Sigurno ćemo u budućem periodu imati određene inicijative na tu temu, ali ja mislim da između ta dva ekstrema, potpunog rada i potpune zabrane, treba pronaći međurješenje koje će biti ograničenje rada ili eventualno dvokratni rad”, kaže on.\n“Ako stanovništvo bude negodovalo zbog obustave rada i imalo problem u svojim nabavkama, onda ste vi kao lokalna zajednica pokazali neefikasnost. Veći gradovi imaju drugačije životne potrebe stanovnika koje moraju biti manifestovane kroz određene nabavke čak i nedjeljom”, kazao je on za “Nezavisne”.\n“Upitno je ko treba da plati tu socijalnu inovaciju – ukidanje rada nedjeljom, a čini mi se da tu socijalnu inovaciju plaćaju samo preduzetnici. U kratkom roku imaćemo pad ekonomske aktivnosti ako se radi jedan dan manje. Odluka da se ne radi nedjeljom je hrabra i treba je shvatiti kao želju za socijalnom inovacijom, ali je ispravniji put smanjenje fonda radnih sati sa 40 na 32, rad na povećanju slobodnog vremena i to nije moguće uraditi ad hoc, već to treba postaviti kao cilj za naredne četiri do pet godina”, kaže Stevanović.\n“Ovaj prijedlog bi trebalo da bude na narednoj sjednici Skupštine grada Banjaluka i nadam se da će ovo uskoro biti odobreno, kako bismo išli u tom pravcu da nedjelja bude neradna”, naveo je Stanivuković.


Predloženo da vakcinisane osobe mogu putovati u EU\nAerodrom u Frankfurtu, Njemačka, mart 2021.\nEvropska komisija (EK) predlaže državma članicama Evropske unije (EU) da ublaže trenutna ograničenja za neesencijalna putovanja za građane takozvanih trećih zemalja koji su vakcinisani vakcinama odobrenim od strane Evropske agencije za lijekove (EMA).\nTakođe se pozivaju zemlje članice EU da prilikom ublažavanja mjera uzmu u obzir kampanju vakcinacije i razvoj epidemiološke situacije širom svijeta.\nEMA je do sada odobrila vakcine kompanija Pfizer, Moderna, Johnosn & Johnson i AstraZeneca.\nPrema prijedlogu EK, sve osobe koje dolaze iz takozvanih trećih zemlja, a koje su vakcinisane jednom od ovih vakcina, mogu putovati u EU.\nŠto se tiče vakcine Sputnik V, i dalje je u procesu analiziranja od ovog evropskog tijela, i kako je rečeno u sjedištu EK, dok se zvanično ne odobri korištenje ove vakcine, osobe vakcinisane Sputnikom ne spadaju u grupu građana koji bi mogli slobodno putovati u evropskim zemljama.\n"Evropska komisija predlaže da se dozvoli ulazak u EU za neesencijalna putovanja ne samo svim osobama koje dolaze iz zemalja sa dobrom epidemiološkom situacijom, već i svim osobama koji su primili posljednju preporučenu dozu vakcine koju je odobrila EU", stoji u saopštenju EK.\nPored toga, u saopštenju se dodaje da se predlaže da se, u skladu sa razvojem epidemiološke situacije u EU, podigne prag koji se odnosi na broj novih slučajeva COVID-19 koji se koriste za određivanje liste zemalja iz kojih bi trebalo da budu dozvoljena sva putovanja.\n"Ovo bi trebalo da omogući Savjetu da proširi ovu listu", naglašava se u izdatom saopštenju.\nU tom smislu, države članice trebale bi da dozvole putovanje u EU onima koji su primili, najmanje 14 dana prije dolaska, posljednju preporučenu dozu vakcine koja je dobila odobrenje za stavljanje u promet u EU.\n"Kampanja vakcinacije se uveliko organizuje u svim zemljama i to bitno mijenja situaciju i dozvoljava nam da ublažimo restrikcije", rekao je novinarima jedan od eksperata EK.\nIstovremeno se predlaže se i takozvana "hitna kočnica" za slučajeve ako se u nekoj zemlji pogorša epidemiološka situacija.\n"Kada se epidemiološka situacija u državi koja nije članica EU brzo pogorša, a posebno ako se otkrije neka zabrinjavajuća varijanta ili država, država članica može hitno i privremeno obustaviti sva dolazna putovanja državljana izvan EU koji imaju prebivalište u takvoj zemlji", stoji u prijedlogu EK.\nOvaj prijedlog Evropske komisije bi trebale da usvoje države članice EU koje će već ove nedjelje početi sa raspravom. Eksperti EK očekuju odluku Savjeta do kraja maja kako bi putovanje vakcinisanih građana moglo da se realizuje već u junu.


NDNV: Vanredno stanje nikako ne može da bude izgovor za hapšenje novinara | NDNV\nNezavisno društvo novinara Vojvodine (NDNV) skreće pažnju javnosti na novi talas urušavanja medijskih sloboda u Srbiji, koji se dešava pod izgovorom vanrednog stanja uvedenog zbog pandemije koronavirusa. Nakon hapšenja novinarke i članice Upravnog odbora NDNV Ane Lalić novinari u Srbiji su pred novim iskušenjem, jer država njihov rad i istinito, pravovremeno izveštavanje počela je da karakteriše kao “krivično delo” i “dizanje panike”.\nS obzirom na ovo ozbiljno ugrožavanje slobode informisanja u vanrednom stanju, smatramo da je sada više nego neophodno da esnafska udruženja, nevladine organizacije i međunarodna zajednica budno prate ostvarivanje prava građana u Srbiji i da brane slobodu informisanja i prava koja im pripadaju.\nPozivamo i građane da ne dozvoljavaju da im vlasti ukinu pravo na profesionalno i istinito informisanje, jer samo tako mogu da donose kvalitetne i prave odluke za svoju sigurnost.\nVanredno stanje nikako ne može da bude alat za urušavanje ljudskih prava, a novinarima i novinarkama mora da se omogući slobodno bavljenje profesijom u skladu sa načelima Kodeksa novinara Srbije.\nSmatramo da je glavna poruka ovakvih poteza vlasti u Srbiji – zastrašivanje javnosti, kao i samih novinara i novinarki koji obavljaju posao u interesu te javnosti.\nPozivamo državne institucije da se ponašaju odgovorno i da poštuju kako Ustav Srbije tako i međunarodne akte za zaštitu prava medijskih radnika u vremenima krize.\nNovi Sad, 2. april 2020. godine


Kon: Sada smo u "nedelji maksimuma" zaraze - Far\nČlan državnog Kriznog štaba za borbu protiv koronavirusa Predrag Kon izjavio je da smo sada u “nedelji maksimuma” zaraze i da je intenzitet prenošenja virusa najveći od početka pandemije, a da će posle doći do smanjenja registrovanih slučajeva.\nMoramo sve vreme da se ponašamo kao da smo u najintenzivnijem periodu prenosa virusa, upozorio je Kon u uključenju u jutarnji program Radio-televizije Srbije.\nOn je istakao da će nove mere, koje će Vlada Srbije usvojiti danas i biće oročene na 14 dana, propisati obavezu nošenja maski u zatvorenom prostoru, a prekršioci će biti kažnjavani.\n“Ako se ove mere preduzmu, gotovo je teoretska mogućnost da dođe do daljeg povećanja epidemije”, konstatovao je Kon.\nOn je objasnio da je teško moglo da se predvidi da će pandemija koronavirusa ponovo da “eksplodira”, zbog toga što se smatralo, bile su pretpostavke da će virus da oslabi, pošto je došlo toplije vreme.\n“Moramo sve vreme da se ponašamo kao da smo u najintenzivnijem periodu prenosa virusa. Mi ćemo ovo rešiti za par nedelja”, poručio je Kon, uz ocenu da nije teže stanje sa koronavirusom u odnosu na mart i april, ali da “nije naivno”.\nJoš 86 novih slučajeva koronavirusa i dve preminule osobe u Srbiji Virus i dalje u populaciji, dozvoljene posete u domovima za stare Novih 96 zaraženih, preminula još jedna osoba Kon: Nismo očekivali da će virus pokazati ovakav potencijal preko leta\nCovid-19EpidemijaEpidemiologKoronavirusNedelja maksimumaPandemijaPredrag KonSrbijaZaraza\n161 novi slučaj koronavirusa u Bugarskoj, ukupno 5.315\n3 × = osamnaest


Kolumbija: U drugi krug predsednickih izbora ušao biznismen\nTanjug 30. maja 2022. 07:44\nBOGOTA – Kolumbijski levičar Gustavo Petro imao je ubedljivo najbolji rezultat posle prvog kruga predsedničkih izbora održanih u nedelju, a njega u drugom krugu čeka, kako navodi Rojters, iznenađujući protivkandidat, biznismen Rodolfo Ernandez.\nPetro, bivši član gerilskog pokreta M-19, koji je obećao duboke ekonomske i društvene promene u Kolumbiji, osvojio je 40,3 odsto glasova, pokazali su rezultati izborne komisije na osnovu prebrojanih 99,9 odsto glasova.\nErnandez, sedmogodišnji gradonačelnik grada Bukaramanga, koji je obećao da će se boriti protiv korupcije, iako je pod istragom za isto delo, osvojio je 28,2 odsto glasova.\nAnkete uoči prvog kruga pokazale su da bi u slučaju da se plasira u drugi krug, Ernandez, koji ima podršku trećeplasiranog kandidata Federika Gutijereza i većine njegovih pristalica, zaostajao svega nekoliko procenata.\nDrugi krug glasanja za predsednika Kolumbije biće održan 19. juna.


Šojgu: Moskva podržava Srbiju u vođenju samostalne politike - BIGportal.ba\nŠojgu: Moskva podržava Srbiju u vođenju samostalne politike\n17 Februara, 2020 17 Februara, 2020 0283\nMinistru odbrane Rusije Sergeju Šojguu danas je u Beogradu uručen počasni doktorat Univerziteta odbrane za nemerljiv doprinos razvoju vojnog obrazovanja i obuke, a ruski general je, uz zahvalnost, prenio i poruku da Srbija ima podršku Moskve u vođenju samostalne politike.\nNavodeći da mu je priznanje velika čast, Šojgu je čestitao Dan državosti Srbije, sumirao rezultate saradnje i podsetio na vjekovnu bliskost i duhovne veze dvije zemlje i dva naroda.\nOcenio je i da je današnja ceremonija potvrda visokog nivoa partnerskih odnosa Srbije i Rusije.\nRuski ministar ocijenio je da Srbija u komplikovanim uslovima vodi samostalnu spoljnu politiku.\n“Srbija podržava Rusiju i u naporima da se spriječe pokušaji falsifikovanja, revidiranja istorije i rehabilitovanja fašizma”, naveo je Šojgu i podsjetio i na to da je Moskva podržavala Srbiju i 1999. godine tokom NATO agresije.\nPrema njegovim riječima, ta agresija je dovela do civinih žrtava i jednostranog proglašenja nezavisnosti Kosova kojom su prekršena sva međunarodna pravila.\nŠojgu je naveo da su Srbija i Rusija više puta zajednički ratovale i u 19. i u 20. veku, i da je važno što će zajedno učestvovati u obeležavanju 75 godina od velike pobede u Drugom svjetskom ratu, uključujući i centralnu manifestaciju na Crvenom trgu.\nMinistar odbrane Srbije Aleksandar Vulin je na svečanosti kojoj je prisustvovao i ambasador Aleksandar Bocan-Harčenko, izrazio zadovoljstvo što se jedan ruski general Armije, heroj Ruske Federacije, upisuje među doktore nauka našeg Univerziteta odbrane.\n“Učinili ste nam veliku čast što možemo da vas zovemo našim, što će i naši kadeti jednog dana moći da kažu da su od Vas učili”, rekao je Vulin.\n“Sa predsjednikom Putinom ste zajedno od jedne demoralisane vojske napravili vojsku bez premca u svijetu, koja je u stanju da zaštiti mir”, rekao je Vulin i dodao da je mir u kome žive posledica jake vojske.\nSrpski ministar odbrane ocijenio je i da samo oni koji nisu upoznali “našeg druga i brata generala Šojgua”, mogu da kažu da je tačno kada se kaže da u politici postoje samo interesi, da nema ljubavi.\nVulin je podsjetio i da su srpski oficiri i sinovi srpskih seljaka obučavali u Rusiji i pre 170 godina, da su učili da postanu vojvode, generali.., pobjednici i u Prvom i u Drugom svjetskom ratu, a i kasnije u pružanju otpora NATO agresiji.\nNa svečasnosti uvodnu riječ je imao rektor Univerziteta odbrane Goran Radovanović, koji je obrazlažući dodelu doktorata ruskom ministru rekao da se ona dodeljuje osvjedočenom prijatelju Srbije, koji je dao nemerljiv dopinos saradnji dviju zemalja.\nRadovanović je podsjetio na doprinos u obrazovanju vojnika, kao i bespalatnoj obuci srpskih pilota u Rusiji, na MIG-u 29.\nKokoškov prvi put prozvao “Orlove”: Prvi zadatak, da ne filozofiramo mnogo\nJEDNA OSOBA POVRIJEĐENA: Ovako su banjalučki vatrogasci gasili buktinju u kući


Ilustracija (Foto printskrin Jutjub Zadužbina Hilandara)\nDžekson je najpoznatiji po dve uloge - Lakija Spensera u ABC drami "General Hospital" (koja mu je donela Emije) i Ejverija Barklija u muzičkoj seriji "Nešvil", u kojoj je uspeo da pokaže i svoj talenat za muziku.\nVideo za pesmu "Kosovo (svih žalosnih radost)" je urađen uz blagoslov Visokoprepodobnog arhimandrita Metodija Igumana Svete carske srpske lavre Hilandar i postavljen na Jutjub. Traje 5.22 minuta i u njemu se prikazuju "život" manastira Hilandar, ali i prirodna lepota koja ga okružuje, kao i srpske svetinje na Kosovu i Metohiji.\nRođen je 1982. u protestantskoj porodici, a posle proučavanja različiith vera postao je pravoslavac.\n19.01.2021 Gračanica: Meštani protestuju zbog problema sa električnom energijom (503)\n19.01.2021 U srpskim sredinama na Kosovu jedan smrtni slučaj, 13 novozaraženih (229)\n19.01.2021 Ćorac: Posledice po ekosistem Ibra od izlivanja jalovine (198)\n19.01.2021 U Srbiji od posledica kovida preminulo još 20 lica. Počela masovna vakcinacija (181)\n19.01.2021 Pavlović: Firme Radoičića i Veselinovića u 2019. zaradile 63 miliona evra (175)\nJanuar 2021 11 (266)


bilateralna saradnja - Sputnjik Srbija\nPremijer Japana Šinzo Abe posetiće danas Srbiju. Srbija je jedina zemlja van Evropske unije koju će posetiti japanski premijer, prvi od 1987. O izuzetnoj važnosti posete, za Sputnjik govori japanolog Dragan Milenković, dugogodišnji dopisnik Tanjuga iz Japana, čovek koji više od 40 godina radi na povezivanju dveju zemalja.\nPredsednik Rusije Vladimir Putin uputio je poruku novoizabranom predsedniku SAD Donaldu Trampu, u kojoj je izrazio nadu da će nakon njegovog stupanja na dužnost preduzeti korake za obnavljanje odnosa, saopštila je služba za odnose sa javnošću Kremlja.\nSveobuhvatno strateško partnerstvo Srbije i NR Kine\nSrbija i NR Kina imaju odličnu saradnju na svim nivoima, koja se ogleda u sveobuhvatnom strateškom partnerstvu, ulaganju u infrastrukturu, ekonomiju i privredu i u brojnim drugim oblastima, istaknuto je na sastanku članova Poslaničke grupe prijateljstva (PGP) sa Kinom, kom je prisustvovao kineski ambasador Li Mančang.\nNikolić: Zeman je na strani Srbije\nPredsednik Srbije Tomislav Nikolić izjavio je danas, po završetku dvodnevne posete Češkoj, da se sa zvaničnicima te zemlje saglasio da za evropske države nema bolje organizacije od Evropske unije, i istakao da očekuje da će se unaprediti saradnja između Srbije i Češke.\nTehnologija postaje deo rusko-japanskih odnosa\nJačanje saradnje Rusije i Japana u oblasti nauke, tehnologije i inovacija postaće ključne za realizaciju plana ekonomske saradnje, koji je predložio japanski premijer, rekao je zamenik ruskog premijera Arkadij Dvorkovič.\nU junu konsultacije o mirovnim pregovorima Rusije i Japana\nLideri Rusije Japana razgovarali su o problemu mirovnog sporazuma i podržali tekuće pregovore u okviru ministarstava spoljnih poslova, izjavio je ministar spoljnih poslova Rusije Sergej Lavrov na konferenciji za medije nakon sastanka predsednika Rusije Vladimira Putina i premijera Japana Šinzo Abea.\nIzrael sumnja u napredak pregovora s Turskom\nPortparol Ministarstva inostranih poslova Izraela rekao je da je saradnja s turskim vlastima posle terorističkog napada u Istanbulu, u kojem su u subotu poginuli i državljani Izraela, bila izuzetna, ali je rekao da sumnja da je to dovoljno za napredak u pregovorima o normalizaciji odnosa dveju zemalja.\nKeri u Moskvi 23. i 24. marta\nDržavni sekretar SAD Džon Keri posetiće Moskvu 23. i 24. marta da bi razgovarao sa šefom ruske diplomatije Sergejom Lavrovom o bilateralnoj saradnji i aktuelnim međunarodnim problemima, saopštilo je Ministarstvo inostranih poslova Rusije.\n#SputnjikIntervju: Povratak Irana na međunarodnu scenu\nO Iranu nakon ukidanja sankcija i pogledu na region i svet iz Teherana razgovarali smo sa ambasadorom Islamske Republike Iran u Srbiji, Madžirom Fahimpurom.\nRuski predsednik Vladimir Putin izjavio je da će Rusija i Iran nastaviti da koordinišu svoje akcije u borbi protiv međunarodnog terorizma, kao i u rešavanju krize u Siriji.


Crveno-beli, čiji je "Blic" medijski sponzor, došli su tako do 24. boda, a Partizan ima jedan više, pa je jasno da će večiti derbi dati odgovor ko će osvojiti titulu.\nTremer Crvene zvezde Dejan Savić\nIzabranici Dejana Savića su od početka diktirali tempo, od prve četvrtine stekli prednost i do kraja su je samo uvećavali. Na poluvreme su otišli sa plus pet, da bi u nastavku bili još suroviji i do nogu su potukli gostujuću ekipu.\nNajefikasniji u pobedničkoj ekipi bio je Tanasković sa šest golova, dok je Njegovan postigao tri.\nUspešni u ovom kolu bili su i vaterpolisti Partizana, koji su sa 12:8 pobedili Vojvodinu u Novom Sadu. Domaći su vodili posle prve četvrtine, da bi u nastavku došlo do preokreta, te su crno-beli trijumfom ostali na vrhu sa 25 bodova.\nTri gola za šampiona Srbije postigao je Vučinić, dok su se po dva puta u listu strelaca upisali Farkaš, Andrejević i Manojlović.


Vesti online / Vesti / Ex YU / Glavnoosumnjičeni za ubistvo sarajevskih policajaca: Nemam veze s tim\nGlavnoosumnjičeni za ubistvo sarajevskih policajaca: Nemam veze s tim\nGlavnoosumnjičeni za ubistvo dvojice policajaca u Kantonu Sarajevo NJ.M. (32) iz Istočnog Sarajeva, za kojim je raspisana i poternica, javio se policiji u tom gradu negirajući umešanost u to ubistvo, prenosi Dnevni Avaz.\nKako list saznaje iz izvora bliskih istrazi, on je navodno kazao da se nalazi na Zlatiboru.\nKako se navodi, NJ.M je odranije poznat policiji zbog vatrenog okršaja sa policijom KS na Ilidži 2016. godine.\nPolicajci Adis Šehović i Davor Vujinović ubijeni su u petak ujutru prilikom redovnih policijskih aktivnosti u sarajevskom naselju Alipašino Polje kada su naišli na kradljivce automobila.\nViše osoba privedeno zbog ubistva policajaca u Sarajevu\nEX YU Više osoba privedeno zbog ubistva policajaca u Sarajevu\nEX YU Eksplozija u Sarajevu


IPARD FONDOVI: U 2019. godini sedam konkursa za dodelu sredstva\nU 2019. godini biće raspisano sedam konkursa za sredstva iz pretpristupnih fondova EU za ruralni razvoj u Srbiji – takozvani IPARD program, najavio je ministar poljoprivrede Branislav Nedimović.\n"Novac će biti namenjen za nabavku traktora i mehanizacije, kao i za prerađivačke i skladišne kapacitete", ukazao je Nedimović i dodao da očekuje "eksploziju zahteva poljoprivrednika u 2019. godini".\nOn je naveo da je u 2018. godini bilo raspisano pet poziva za sredstva iz tog fonda, tri namenjena nabavci traktora i mehanizacije, a dva za izgradnju skladišta i prerađivačkih kapaciteta.\n"Za prva tri poziva bilo 503 aplikacija, a do sada je izdato 304 rešenja i biće potrošen sav novac koji je namenjen za traktore i mehanizaciju. Sa tih 304 rešenja imamo više od 45 miliona evra akumuliranog novca", rekao je Nedimović.\n"Prvi put će 2019. godine poljoprivrednici dobiti evropski novac direktno u ruke", istakao je Nedimović.\nOn je izrazio zadovoljstvo odzivom poljoprivrednika na konkurse i ukazao da je u Srbiji za nabavku traktora bilo dva puta više zahteva nego što je bilo sredstava na raspolaganju.\n"Uporedna analiza sa zemljama sličnim Srbiji, koje nisu još članice EU, a koriste sredstva IPARD-a, pokazuje da su imale tri puta manje zahteva po jednom konkursu od Srbije", ukazao je Nedimović.\nNedimović je naveo i da domaća prehrambena industrija može da računa na nove pogodnosti nakon što bude potpisan novi ugovor o slobodnoj trgovini između Srbije i Evroazijske unije, što bi trebalo da se ozvaniči prilikom predstojeće posete predsednika Rusije Srbiji.\n"Biće tu još roba kojih nije bilo na prethodnoj listi. Spisak roba će biti značajno proširen, mislim na ono što iz Srbije može da se izveze", rekao je on i precizirao da se pored ostalog radi o sirevima, rakiji, duvanu.\nU Srbiji se, kako je ukazao, u ovom trenutku realizaciju 22 projekta iz oblasti prehrambene industrije, a radi se o malim prerađivačkim kapacitetima, koji su se prijavili na konkurs Ministarstva poljoprivrede i dobili zemljište po pravu prvenstva zakupa, uz obavezu da izgrade fabrike.\nNedimović je naveo i da će nova uredba o podsticaju prehrambene industrije podsticati ulaganje u tehnologiju, opremu i one firme koje bi mogle da imaju tržište i neće se bazirati samo na broju otvorenih radnih mesta.\n"Sa do 20 odsto vrednosti investicije prvi put će biti podsticajni delovi prehrambene industrije koji imaju tražnju na domaćem i svetskom tržištu", rekao je ministar poljoprivrede i precizirao da se pre svega radi o preradi voća i povrća, goveđeg i ovčijeg mesa, žitarica.\nPrema njegovim rečima, Ministarstvo poljoprivrede se sprema za prestanak vakcinacije na delovima teritorije, ali nije mogao da precizira koje oblasti će najpre biti oslobođene te preventive.\nNedimović je ipak naveo da oblast oko Fruške gore neće biti oslobođena vakcinacije u 2019. godini, jer je to prostor visokog rizika koji će i dalje biti pod monitoringom.\nIzvor: Vebsajt Danas, 03.01.2019.


BalkanMagazin :: Zbog zagađenosti vazduha Bugarska i Grčka pred Sudom pravde\nNova pravila o klimatskim promenama prekretnica za EU\nProtest u Dobrinji zbog litijuma\nJapan odlučio da kontaminiranu vodu iz Fukušime ispusti u okean\nFrancuska agencija za razvoj odobrila Srbiji zajam od 50 miliona evra\nZbog klimatskih promena stradaju usevi u Evropi\nUNDP: Srbija je pretrpela štetu od šest milijardi dolara zbog klimatskih promena\nVodonik koji je sada u primeni je štetan po klimu\nSolarni paneli u Sahari imaju negativan uticaj na klimu\nEU namerava da uvede porez na ugljen-dioksid do 2023. godine\nU Zrenjaninu otvoren Regionalni centar za energetsku efikasnost\nponedeljak, 04. januar 2021 09:24\nEvropska komisija je donela odluku da Sudu pravde EU uputi Bugarsku i Grčku, zbog prekršaja koje su te zemlje godinama činile u pogledu zagađenosti vazduha, uprkos višestrukim upozorenjima. Ta dva slučaja su poslednji u nizu pravnih postupaka EU inicirani lošim kvalitetom vazduha u državama članicama, uključujući Francusku, Italiju i Rumuniju, jer Brisel pokušava da suzbije kršenja koja prete ljudskom zdravlju i ciljevima Unije usmerenim protiv aero zagađenja. (foto: Sud pravde Evropske unije, Luksemburg, rfi.fr)\nEvropska komisija je saopštila u četvrtak da je pokrenula proceduru da Sud pravde preuzme slučajeve koje ona vodi protiv Bugarske i Grčke zbog zagađenosti vazduha. Ove dve zemlje se terete da nisu umanjile praškaste materije tipa PM10 ispod graničnih vrednosti.\nPrema oceni Komisije, Bugarska je jedan od najtežih prestupnika u Evropskoj uniji u pogledu prekoračenja godišnjih i dnevnih ograničenja, koja se odnose na zastupljenost štetnih čestica u vazduhu.\nU tom pogledu se ističe da Komisija tereti Bugarsku za kršenja pravila u vezi sa zagađenjem, u periodu od 2015. do 2019. godine, kao i da se ta zemlja oglušila o već postojeću sudsku odluku, donetu 2017. godine, da se to pitanje reši. Postoji mogućnost da se Bugarska suoči i sa novčanim kaznama zbog kršenja ove ranije presude.\nKomisija je takođe uputila Grčku Sudu pravde zbog toga što nije umanjila zagađenost vazduha u kategoriji PM10, u Solunu, sa jednim izuzetkom, počev od 2005. godine od kada su mere Unije pravno obavezujuće.\n„Napori grčkih vlasti do danas su bili nezadovoljavajući i nedovoljni“, navodi se u saopštenju EK.\nZakoni EU od 2005. godine zahtevaju od država članica da ograniče zagađenje praškastim materijama. Međutim, većina od 27 država bloka ne namerava da ove godine isprati ciljeve za rešavanje pitanja zagađenja vazduha.\nZagađenje vazduha predstavlja najveći ekološki i zdravstveni rizik u Evropi. Štetne čestice u atmosferi su uzrokovale oko 379.000 prevremenih smrtnih slučajeva u EU tokom 2018. godine, iako je taj broj za 13 odsto manji od zabeleženog u 2009. godini, navodi se u poslednjem izveštaju Evropske agencije za životnu sredinu.\nKomisija je u četvrtak takođe uputila Poljsku Sudu pravde, kao najvećoj pravnoj instancI EU zbog neuspelih pokušaja u zaštiti šuma i divljih životinja koje u njima žive.


lokalna samouprava – Zlatibor.News\nDruštvo Ekonomija Obrazovanje Vesti\n13/10/2019 AdministratorComments Off on Radionica za novinare o javnim finansijama\nU Užicu je u petak, 11.oktobra održana radionica za novinare u okviru projekta “Jačanje kapaciteta novinara za izveštavanje o javnim finansijama lokalnih samouprava”.\nStamatović, Zelenović i Paunović razgovarali sa Ružićem\n14/12/2018 AdministratorComments Off on Stamatović, Zelenović i Paunović razgovarali sa Ružićem\nU Ministarstvu državne uprave i lokalne samouprave, ministar Branko Ružić, danas je imao sastanak sa gradonačnelnicima i predsednicima opština Čajetine, Kanjiža, Loznica, Paraćina, Pirot, Sombor, Tutina i Šapca. Sastanku su prisustvovali i predstavnici Stalne konferencije gradova i opština. Na sastanku se govorilo o zahtevima koje su ranije izneli gradonačelnik Šapca i predsednici opština Paraćin i Čajetina […]\n20/09/2018 ZlatiborNewsComments Off on Lokalne samouprave u Strazburu o pritiscima republičkih vlasti\nU opštini Čajetina je 31.maja prof. dr Marijana Pajvančić održala predavanje o rodnoj ravnopravosti i mogućnostima lokalne samouprave da deluje na ovom polju. Predavanju su prisustvovali članovi Saveta za rodnu ravnopravnosti, predstavnici OŠ Dimitrije Tucović kao i zaposleni u lokalnoj samoupravi. Tokom seminara prisutni su mogli na jednostavan način da saznaju gde postoje mogućnosti lokalne […]\n15/09/2015 ZlatiborNewsComments Off on Lokalne samouprave sa najvećim deficitom\n23/07/2015 ZlatiborNewsComments Off on Interviju – Milan Stamatović


FILM “CINEMA KOMUNISTO” MILE TURAJLIĆ 9. MAJA U GRADSKOM MUZEJU\nU Gradskom muzeju Subotica (Trg sinagoge 3), povodom Dana pobede nad fašizmom i Dana Evrope, u sredu, 9. maja, prikazaće se film “Cinema Komunisto”, čiju režiju potpisuje Mila Turajlić. Projekcija počinje u 19 sati.\n„Cinema Komunisto“ je dokumentarni film iz 2010. godine koji prikazuje uspon i pad SFRJ kroz istoriju “Avala filma”, filmskog grada u beogradskom Košutnjaku. Filmska priča je ispričana kroz razovore sa glumcem Batom Živojinovićem, direktorom “Avala filma” Giletom Đurićem, scenografom Veljkom Despotovićem, producentom Stevom Petrovićem, rediteljem Veljkom Bulajićem i Titovim ličnim kino-operaterom Aleksandrom Lekom Konstantinovićem, kao i uz inserte iz 300 filmova snimljenih u nekadašnjoj SFRJ. Kao sagovornici, u filmu se pojavljuju i Vlastimir Gavrik, Dan Tana i Ranko Petrić.\nUpišite tekst * 2 + = 8


SDS u Doboju priznao poraz, čestitke Jeriniću\nTanjug 22. februara 2021. 07:15\nDOBOJ – Zamenik predsednika Srpske demokratske stranke (SDS) Milan Radović priznao je poraz te partije u Doboju i čestitao kandidatu Stranke nezavisnih socijaldemokrata (SNSD) Borisu Jeriniću na pobedi, poželevši mu uspeh u daljem radu.\nRadović je, obraćajući se medijima nakon zatvaranja birališta u Doboju, rekao da je, na osnovu prebrojanih glasačkih listića sa 42,45 odsto birališta i važećih 12.494 glasačkih listića, Jerinić pobedio u trci za gradonacelnika Doboja sa trenutno osvojenih 8.624 glasova.\nKako je dodao, kandidat SDS-a Cvijan Filipović osvojio je 2.224 glasova, a kandidat SP Srđan Todorović 1.984 glasova.\n„Iako nismo odneli pobedu, uspeli smo u dva zadatka na ovim ponovljenim izborima, a to je da Filipović osvoji sada više glasova nego u novembru što je i učinjeno, te da izbori budu fer i pošteni, a i to je ispunjeno“, naglasio je Radović.\nKako je naveo, Filipović prema dosadašnjim podacima ima više glasova nego u novembru kada je, kako tvrdi, bilo određenih malverzacija.\nRadović je ocenio da su građani izlaskom na birališta pokazali da se Doboj može posmatrati u demokratskom duhu, te da on nije trebalo nikada da bude „grad slučaj“, prenosi Klix.ba.\n„Pokazali smo da Doboj demokratski i na uobičajen način može izabrati svoju vlast. Mi smo morali dovesti iskusne posmatrače kako bi ovo bili fer i korektni izbori i danas je takav rezultat da nema krađe u ovom gradu. SDS je ovde opstala i udarili smo nove temelje u ovom gradu“, poručio je Radović.


Novi singl Saške Janković: Betmen kome nećete odoleti\nPevačica Saška Janković, predstavila je novi R'n'B singl\nBoris Režak ima novu pesmu\nPoznati pevač Boris Režak objavio je novu pesmu "Anđeo na ramenu", za koju je snimio crno-beli spot.\nNova pesma Nine Badrić (VIDEO)\nPopularna pevačica Nina Badrić obradovala je publiku premijerom emotivne balade.\nAleksandra Kovač napisala pesmu za Iliju Mihailovića\nIlija Mihailovic, sedamnaestgodišnji pevač iz Beograda, koji je osvojio publiku kao najmlađi i najemotivniji takmičar u X Factor-u Adria, predstavlja se regionu svojim prvim singlom Lako je. Za mladog umetnika pesmu je napisala Aleksandra Kovač, ispunivši time obećanje dato tokom trajanja X Faktora.\nBoris Novković predstavio novi singl u rok izdanju\nNova pesma Borisa Novkovića od danas osvaja radijski etar širom regiona. Posle uspešnog albuma, poznati pevač predstavlja pesmu Ako je to što vidim, u Srbiji premijerno na Naxi radiju.\nNovi spot Maye Sar: Naša ljubav, naša kuća\nPoznata kantautorka Maya Sar predstavila je novu pesmu, koju prati interesantan spot sniman u Beogradu.


OVAN - Znak kod koga je oduvek bilo ''SVE ILI NISTA'', ne zeli MALE uspehe, zeli samo one NAJVECE, Ovan je znak VELIKE HRABROSTI, ali isto tako znak koji dobro PAZI da nikoga svojim postupcima NE POVREDI! - emotivna LUDA\nOVAN – Znak kod koga je oduvek bilo “SVE ILI NISTA“, ne zeli MALE uspehe, zeli samo one NAJVECE, Ovan je znak VELIKE HRABROSTI, ali isto tako znak koji dobro PAZI da nikoga svojim postupcima NE POVREDI!\nOn: Juli 1, 2018 Juli 1, 2018 By: Pleomax993\nSvako od nas ima pravo da se bori za uspeh, ali niko od nas nema pravo da nasim postupcima povredi bilo koju drugu osobu, upravo na takav nacin razmisljaju ovnovi, ovnovi se bore za uspehe, ali ovnovi nikada nikoga ne povredjuju u svojim pokusajima da nesto ostvare…\nOvnovi su osobe koje imaju nesto sto svaki covek ima pravo da ima, ali to mnogi ljudi ne koriste, ovan ima slobodu, mnoge osobe kao da nisu slobodne, kao da se plase konstantno necega, dok druge strane ovan je zaista slobodan, ovnovi su osobe koje cine sve sto zele, ovnovi svoj zivot zive “punim plucima“.\nOvnovi su osobe koje ne pitaju nikada niti jednu osobu za misljenje, ovnovi odlucuju samostalno, ovnovi se ponasaju kako zele, ovnovi pokazuju hrabrost i odvaznost.\nNiko i nista ne moze da sputa ovna, osobe rodjene u znaku ovna su one kojima nista ne mogu oklonosti niti problemi, ovan je znak na koga ne uticu problemi niti okolnosti, ovan se bori i ovan je istrajan da ostvari sve ono do cega mu je stalo.\nOvnovi su osobe koje su uspesne, to je cinjenica, ovnovi upravo imaju postovanje drugih ljudi, izmedju ostalog, i zbog svog uspeha, ali uspehe ovnovima niko nije poklonio, nego su se ovnovi prosto svojim trudom za njih izborili.


Dodao: anna90 dana 16/5/18 • Svrstano u: Pravo,Seminarski radovi,Trgovina\nPrivredno pravo je samostalana grana prava koja obuhvata pravne norme kojima se reguliše pravni položaj privrednih društava i drugih privrednih subjekata i pravnih odnosa u koje oni stupaju.\nPrivredno pravo je grana pozitivnog prava i kao takvo podložno je promenama. Privredno društvo karakterišu poslovno ime, sedište, delatnost, pravna forma, poresko-identifikacioni broj (PIB), matični broj,broj tekućeg računa, osnivački i osnovni kapital, lica ovlašćena za zastupanje privrednog društva.\nZakon o privrednim društvima predviđa sledeće forme privrednih društava:\n1) Ortačko društvo\n2) Komanditno društvo\n3) Akcionarsko društvo\n4) Društvo sa ograničenom odgovronošću\nOrtačko društvo je privredno društvo koje osnivaju dva ili više fizičkih i/ili pravnih lica radi obavljanja određene delatnosti pod zajedničkim poslovnim imenom.\nKomanditno društvo je privredno društvo koje osnivaju dva ili više fizičkih ili pravnih lica u svojstvu ortaka, radi obavljanja određene delatnosti, pod zajedničkim poslovnim imenom, od kojih najmanje jedno lice odgovara neograničeno za njegove obaveze ( komplementar), a najmanje jedno lice odgovara ograničeno do visine svog ugovorenog uloga (komanditor).\nAkcionarsko društvo je privredno društvo koje ima osnovni kapital podeljen na delove iste nominalne vrednosti.\nDruštvo sa ograničenom odgovornošću je privredno društvo koje za svoje obaveze odgovara celokupnom svojom imovinom, a članovi društva ne odgovaraju za obaveze koje je društvo preuzelo u pravnom prometu.


September 22, 2016 gorazdeportal\nKroz projekat organizacije Save the Children „Jačanje socijalnog uključivanja-jednako i kvalitetno obrazovanje za podršku uspješnom razvoju djece sjeverozapadnog Balkana 2016-2018“ osigurana su finanansijska sredstva za opremanje centara i učionica za rani rast i razvoj u Bosansko-podrinjskom kantonu Goražde.\nOd maja mjeseca 2016.godine, organizacija Save the Children je u partenrstvu sa Ministarstvom za obrazovanje, mlade, nauku, kulturu i sport i Pedagoškim zavodom Bosansko-podrinjskog kantona Goražde te Općinom Goražde omogućila da se u našoj općini osigura infrastruktura za podršku unaprjeđenju ranog rasta i razvoja, kao i provedbu obaveznog vida predškolskog odgoja i obrazovanja. Uz pomoć ove organizacije na području naše općine opremljeno je pet učionica i dva centra za rani rast i razvoj. Tim povodom, danas su predstavnici Save the Children u pratnji ministra Damira Žuge i načelnika općine Goražde Muhameda Ramovića obišli centre gdje je ova organizacija u infrastrukturu uložila 54.700 KM.\nPrema riječima ministra Damira Žuge, ovo je najvrijednija donacija koja se direktno odnosi na predškolski odgoj i obrazovanje.\n„Poznato je da mi već duži niz godina implementiramo obavezni program obrazovanja u stopostotnom procentu od 170 sati i zahvaljujući tome organizacija Save the Children je prepoznala sve to i u skladu sa Strateškim smjernicama i Strateškim planom za unaprjeđenje ranog rasta i razvoja u FBiH 2013-2017.godine potpisan je protokol o saradnji. Radi se o opremanju dva centra za rani rast i razvoj u Vitkovićima i Plavom cvijetu, te po jedna učionica u Ustikolini, Osanici, Sadbi i u samom sjedištu obdaništa „Sunce“- kazao je ministar za obrazovanje, mlade, nauku, kulturu i sport BPK Goražde Damir Žuga.\nPredviđa se da će preko 250 djece imati koristi, odnosno da će sva djeca biti obuhvaćena obaveznim programom za djecu u godini pred polazak u osnovnu školu, dok će kvalitet i uvjeti u kojima se realizira ovaj program biti unaprijeđeni, kao i profesionalni kapacitet odgajateljica. Save the Children je prepoznao spremnost i inicijativu obrazovnih vlasti u našem kantonu da unaprijede kvalitet predškolskog obrazovanja, te će u narednom periodu podržati njihove napore u ovom procesu.\nU sklopu ovih projektnih aktivnosti, danas će predstavnici organizacije Save the Children, u partnerstvu sa Ministarstvom za obrazovanje, mlade, nauku, kulturu i sport i Pedagoškim zavodom, organizirati obuku u oblasti ranog rasta i razvoja za odgajateljice predškolskog odgoja i obrazovanja.\n← USKORO JESENJA SADNJA U MEMORIJALNOJ ŠUMI 8.372\nFOTO/ ”SAVE THE CHILDREN” NA PODRUČJU BPK REALIZUJE PROJEKAT VRIJEDAN 126.000 KM →\nMINISTRICI PENDEŠ URUČENA ZAHVALNICA OPĆINE GORAŽDE\nAugust 25, 2016 gorazdeportal Comments Off on MINISTRICI PENDEŠ URUČENA ZAHVALNICA OPĆINE GORAŽDE\nTotal Visits: 7,508,547


Evrovizija: Izraelski mediji postavili Nevenu Božović na gvozdeni presto! - Muzika - Svet - Vesti - Svet Plus\n15:33 14. MAJ 2019.\n„Počastvovana sam što su od 41 predstavnika baš mene izabrali za naslovnu stranu tako uticajnog dnevnog lista u Izraelu. Ovo je lepa uvertira za polufinale koje je večeras na programu. Nadam se da će sve proteći uspešno baš kao što je bilo sinoć na generalnoj probi, na kojoj je glasao žiri.“\nNevena kaže da je odeća stilizovana i rađena posebno za nju:\n„Iako je mnogi porede sa popularnom serijom, to nije bila vodilja dizajnerke Nevene Ivanović, ali nam imponuje da nas porede sa moćnim ženskim likovima iz „Igre prestola“.\nCeremonijom simboličnog defilea učesnika narandžastim tepihom, koji je održan u nedelju uveče u centru Tel Aviva, zvanično je otvoreno ovogodišnje takmičenje za „Pesmu Evrovizije“.\nEvrovizijaPesma EvrovizijeNevena Bozovicgvozdeni prestoIzraelski medijimuzika


Tviter upozorava da su privatni tvitovi godinama bili javni - BBC News na srpskom - Dnevni list Danas\nPočetna » BBC News na srpskom » Tviter upozorava da su privatni tvitovi godinama bili javni\n0Piše: BBC News na srpskom 19. januara 2019. 11.20\nNe zna se koliko korisnika je obuhvaćeno problemom\nPrivatni tvitovi poslati preko Android aplikacije možda su godinama zapravo bili javni.\nZvaničnici Tvitera su saopštili da su otkrili bezbednosnu grešku koja znači da su „zaštićeni“ tvitovi postajali javni usled nekih promena na nalozima.\nPoruke svih koji su ažurirali imejl adresu povezanu sa nalogom između novembra 2014. i januara 2019. mogle su da postanu vidljive, navodi kompanija.\nTviter je saopštio da je počeo o tome da obaveštava korisnike na čijem je nalozima došlo do greške.\nKompanija je dodala da je vraćena zaštita korisnicima Androida koji su je nehotice isključili.\nTviter ne blokira Aleksa Džonsa\nGlumac iz „Crnog ogledala“ gasi Tviter\nTviter je saopštio da je izdao i javno obaveštenje o problemu, pošto nije bilo moguće utvrditi tačan broj naloga koji su bili pogođeni greškom, kako bi svi korisnici mogli sami da utvrde da li su i njihovi tvitovi postali javni.\n„Veoma nam je žao zbog toga što se dogodilo i sprovodimo sve da sprečimo da se ovo ponovi“, navodi se.\nKompanija je pozvala korisnike da provere podešavanja privatnosti kako bi bili sigurni da li su u skladu sa njihovim zahtevima.\nSaopšteno je da je greška ispravljena 14. januara i da će biti objavljeno više informacija ukoliko budu dostupne.\nOni koji su Tviter koristili preko Epl uređaja ili kompjutera su bezbedni.


Američka ambasada u Prištini saopštila je da podržava tranziciju Kosovskih bezbednosnih snaga u vojsku sa ograničenim mandatom, i da nijedna zemlja ne može staviti veto na ovaj proces.\n"Sjedinjene Države nastavljaju da podržavaju disciplinovanu, transparentnu tranziciju KBS-a u profesionalnu, multietničku NATO-interoperabilnu vojsku, sa ograničenim mandatom teritorijane samoodbrane. Nijedna zemlja ne može 'staviti veto' na ovu tranziciju", navodi se u reagovanju ambasade SAD u Prištini, na jučerašnje usvajanje predloga tri vladina zakona o transformaciji BSK u vojsku, na sednici skupštinske Komisije za unutrašnje poslove i bezbednost.\nU saopštenju ambasade SAD dostavljenom prištinskim medijima, ističe se poziv kosovskim političkim liderima "da osiguraju da se taj proces nastavi na inkluzivan način, koji odražava multietničku prirodu Kosova".\n"Od suštinskog je značaja da Kosovo, od ovog trenutka pa nadalje, blisko koordinira sa NATO saveznicima i da se angažuje sa svim svojim građanima dok tranzicija napreduje", navedeno je iz američke ambasade.\nDosadašnji stav ispostave američke administracije na Kosovu bio je da transformacija KBS-a u vojsku može da se odvija jedino uz ustavne promene i uz saglasnost predstavnika manjinskih zajednica.


Do kraja godine odluka o zameni plastične ambalaže za novac - Ozon Media\nSvedoci smo da je sredina u kojoj živimo svakim danom sve više uprljana, a PET ambalaža je veliki ekološki problem u čitavom svetu. Upravo zato Ministarstvo životne sredine trebalo bi da do kraja godine donese odluku da li će se i u Srbiji dobijati nadoknada za povrat plastične ambalaže.\nSve veća upotreba PET ambalaže pravi je problem u prirodi, a motivacija u vidu naknade za njen povrat mogla bi pozitivno uticati na formiranje ekološke svesti kod ljudi.\nStručnjaci ističu da razgradnja plastike prirodnim putem teče suviše sporo,a zabrinjavajući je podatak da više od 80% otpada u svetskim vodama čini upravo plastika. Kao jedino efikasno rešenje ovakvih problema nameće se odvojeno sakupljanje i reciklaža.\nU ovom momentu Srbija reciklira samo 6% otpada, a plan Ministarstva za zaštitu životne sredine je da do kraja godine kupcima omogući povrat PET ambalaže uz izvesnu nadoknadu, što bi moglo učiniti pomak na tom polju.\nI direktor Agencije za zaštitu životne sredine Filip Radović najavio je početkom januara da bi u 2019. moglo da se razmatra uvođenje depozitnog sistema u Srbiji, kojim bi trebalo da bude regulisan povraćaj, odnosno odlaganje ambalaže i njeno zbrinjavanje.\nVeliko interesovanje za projekat „Mitrovica grad bez neplivača“


Danas je predsednik Skupštine Grada Boban Džunić održao redovan sastanak sa šefovima odborničkih grupa. Razmatran je predlog dnevnog reda 5. sednice Skupštine Grada, koja je zakazana za sredu, 14. oktobar 2020. godine.\nNa osnovu člana 52. Zakona o javnim preduzećima („Službeni glasnik RS“, broj 15/2016 i 88/2019), člana 37. Statuta Grada Niša („Službeni list Grada Niša“, broj 88/2008, 143/2016 i 18/2019) i člana 24. Odluke o osnivanju Javnog komunalnog preduzeća „Gorica“ Niš („Službeni list Grada Niša“, broj 145/2016 i 18/2018),\nSkupština Grada Niša, na sednici od 2.10.2020. godine, donela je\nI Ivana Stanić, diplomirani ekonomista, imenuje se za vršioca dužnosti direktora Javnog komunalnog preduzeća „Gorica“ Niš, najduže do godinu dana od dana imenovanja.\nII Vršilac dužnosti direktora Javnog komunalnog preduzeća „Gorica“ Niš ima sva prava, obaveze i ovlašćenja koja ima direktor ovog preduzeća.\nIII Ovo rešenje objaviti u „Službenom glasniku Republike Srbije” i „Službenom listu Grada Niša”, kao i na zvaničnoj internet prezentaciji Grada Niša www.ni.rs.\nČlanom 52. Zakona o javnim preduzećima („Službeni glasnik RS“, broj 15/2016 i 88/2019) i člana 24. Odluke o osnivanju Javnog komunalnog preduzeća „Gorica“ Niš („Službeni list Grada Niša”, broj 145/2016 i 18/2018) propisano je, između ostalog, da se vršilac dužnosti direktora može imenovati na period koji ne može biti duži od jedne godine. Vršilac dužnosti direktora mora ispunjavati uslove za imenovanje direktora javnog preduzeća. Takođe, vršilac dužnosti ima sva prava, obaveze i ovlašćenja koja ima direktor javnog preduzeća.\nČlanom 25. Zakona o javnim preduzećima i članom 17. Odluke o osnivanju Javnog komunalnog preduzeća „Gorica“ Niš propisani su uslovi koje lice mora da ispunjava da bi bilo imenovano za direktora preduzeća.\nČlanom 37. Statuta Grada Niša („Službeni list Grada Niša“, broj 88/2008, 143/2016 i 18/2019) propisano je da Skupština Grada Niša, između ostalog, imenuje i razrešava direktore javnih preduzeća i javno komunalnih preduzeća čiji je osnivač Grad.\nS obzirom na to, da je Skupština Grada Niša donela Rešenje o prestanku funkcije vršioca dužnosti direktora Javnog komunalnog preduzeća ”Gorica” Niš („Službeni list Grada Niša“, broj 80/2020), u cilju obezbeđivanja uslova za nesmetano funkcionisanje javnog komunalnog preduzeća, neophodno je imenovati novog vršioca dužnosti direktora preduzeća.\nNa osnovu navedenog, a imajući u vidu da Ivana Stanić, diplomirani ekonomista, ispunjava uslove za imenovanje vršioca dužnosti direktora Javnog komunalnog preduzeća „Gorica“ Niš, propisane zakonom, osnivačkim aktom i statutom preduzeća, Skupština Grada Niša donela je rešenje kao u dispozitivu.\nU Nišu, 2.10.2020. godine\nPredlog komisije o raspodeli sredstava po sprovedenom konkursu za sufinansiranje projekata za ostvarivanje javnog interesa u oblasti javnog informisanja na teritoriji Grada Niša u 2020. godini


„Šta će nam EU!?“ Vulin za Sputnjik o „crnoj listi“ Prištine - 25.11.2018, Sputnik Srbija\n„Šta će nam EU!?“ Vulin za Sputnjik o „crnoj listi“ Prištine\nSvi neprijatelji Srbije uvek su mene stavljali na spiskove i zabranjivali moju saradnju sa Srbima. 25.11.2018, Sputnik Srbija\n10:53 25.11.2018 (Osveženo: 12:20 25.11.2018)\nSvi neprijatelji Srbije uvek su mene stavljali na spiskove i zabranjivali moju saradnju sa Srbima.\nOvako je Aleksandar Vulin, ministar odbrane Srbije, prokomentarisao za Sputnjik informaciju da se nalazi na „crnoj listi“ Prištine, na kome su srpski zvaničnici i sudije kojima se zabranjuje ulazak u južnu pokrajinu.\n„Crna lista“ Prištine: Na Kosovo ne mogu Brnabićeva, Dačić, Stefanović...\n25 Novembar 2018, 07:39\n„Potpuno je očekivano da teroristi zabranjuju moje kretanje, ali nije očekivano da Evropska unija i Ujedinjene nacije ćute o tome“, kaže nam ministar.\nAko EU nije u stanju da poštuje svoja pravila, ističe Vulin, šta će nam onda?\n„Šta će nam EU ako nije u stanju da sprovede slobodu kretanja. Kako će onda da sprovedi bilo koju drugu slobodu? Dosta smo se dokazivali EU, vreme je da se EU dokaže nama“, zaključio je Vulin za Sputnjik.\nNa „crnoj listi“ nepoželjnih, uz Vulina, nalaze se i premijerka Ana Brnabić, ministar policije Nebojša Stefanović, ministar trgovine Rasim Ljajić i ministarka građevine Zorana Mihajlović.\nNepoželjni su i predstavnici Skupštine Srbije, predsednica Maja Gojković i potpredsednici Veroljub Arsić, Vladimir Marinković, Đorđe Milićević, Vjerica Radeta i Gordana Čomić.\nNa spisku je i 14 sudija Ustavnog suda sa predsednicom Vesnom Ilić Prelić, četiri sudije Vrhovnog kasacionog suda i njihov predsednik Dragomir Milojević, kao i više državnih sekretara, pomoćnika ministara…


Gde je, šta radi? Nolan Smit, čovek čiju trojku Partizan pamti... - Sportske.net\nMnogi veruju da je tada počeo pad crno-belih...\nFoto: credit image & photo: Pedja Milosavljevic / STARSPORT\nTačno šest i po godina od najbolnijeg Partizanovog poraza u novijoj klupskoj istoriji, crno-beli će dočekati Cedevita Olimpiju u četvrtom kolu ABA lige. Dobro, nije to više ista Cedevita posle fuzije sa Olimpijom i selidbe iz Zagreba u Ljubljanu, ali bez obzira, čak i samo pominjanje tog imena još uvek vraća sećanja na 25. april 2014. i trojku koja je dovela do ''tektonskih poremećaja'' u našem najtrofejnijem košarkaškom klubu.\nSećate se, bilo je to polufinale fajnal fora ABA lige za sezonu 2013/14, organizovano u beogradskoj ''Areni'', kada su svi očekivali da će se za titulu boriti Partizan i Crvena zvezda, koji su ne samo imali prednost domaćeg terena, nego i ogromnu podršku navijača u polufinalnim duelima sa Cedevitom, odnosno Cibonom. Sve se, međutim, odigralo suprotno očekivanjima, pa smo umesto beogradskog, gledali zagrebačko finale koje je na kraju dobila Cibona i izborila istorijski plasman u Evroligu, gde ipak nije zaigrala zbog finansijskih problema.\nTada je još uvek trajala dugogodišnja Partizanova dominacija u Srbiji i regionu, crno-beli su trinaest godina uzastopno igrali u Evroligi, ali svesni da i Zvezda iz godine u godinu sve više jača, bili su pod imperativom da i te 2014. godine nastave tu seriju kako bi zadržali primat nad gradskim rivalom, ali i izborili se sa nadolazećim finansijskim teškoćama.\nMeđutim, pojavio se Nolan Smit i sve planove Duška Vujoševića i njegove ekipe predvođene Lovernjom, Bogdanovićem, Sašom Pavlovićem... bacio u vodu.\nPartizan je bio pred pobedom i plasmanom u finale, ali na pet sekundi pre kraja, Milenko Tepić (zašto on?!) očajno šutira za tri poena, Smit je uhvatio loptu i imao dovoljno vremena da, neometan, uz nonšalanciju Bogdanovića u odbrani stigne na nekih devet metara od koša i pogodi trojku za konačnih 81-79 u korist Cedevite. Trojka koja je izazvala muk, očaj, suze Partizanovih igrača i navijača u ''Areni'' i prekid kontinuiteta u Evroligi, gde se crno-beli još nisu vratili.\nŠta je bilo sa Nolanom Smitom posle te istorijske trojke?\nIz Cedevite je ubrzo otišao i nakratko se preselio u Galatasaraj, ali se već u novembru iste godine vratio u Ameriku, u Razvojnu ligu. Tamo je ostao do 2016. kada je odlučio da u 28. godini - okonča igračku karijeru!\nPrihvatio je poziv legendarnog Majka Kžiževskog i u ulozi pomoćnog trenera vratio se na Djuk Univerzitet gde je igrao tokom koledža od 2007. do 2011. godine. Kasnije je napredovao i postao direktor za košarkaške operacije i razvoj igrača, što je funkcija koju i dalje obavlja u Djuku, a prošlog meseca je odbio nekadašnju NBA zvezdu Penija Hardaveja da se priključi njegovom stručnom timu u Memfis Tajgersima, takođe u NCAA ligi.\n''Razgovarao sam sa Penijem i odlučio da ostanem u Djuku. Bila je to teška odluka za mene, jer Peni je sjajna osoba i odličan trener'', rekao je Smit, sve uspešniji i u novoj ulozi.\nSada je Cedevita u Ljubljani, deo je Olimpije, odnosno oformljena je zajednička ekipa, a pred večerašnji duel sa Partizanom od 19 časova, su neporaženi, sa tri pobede.\nOd onog čuvenog finala, Partizan je uglavnom dobijao kod kuće večeras je veoma važno, jer crno-beli imaju 1-2 skor u prva tri meča u regionalnom takmičenju.